tripathysagar/odia_wiki huggingface dataset:
ହୀରା ଦେବୀ ୱାଇବା  (୯ ସେପ୍ଟେମ୍ବର ୧୯୪୦ - ୧୯ ଜାନୁଆରୀ ୨୦୧୧) ଜଣେ ଭାରତୀୟ ଲୋକ ସଙ୍ଗୀତ ଗାୟକ ଥିଲେ ଯିଏ ନେପାଳୀ ଭାଷାରେ ଗୀତ ଗାଉଥିଲେ  । ତାଙ୍କୁ ନେପାଳୀ ଲୋକ ସଙ୍ଗୀତର ଅଗ୍ରଦୂତ କୁହାଯାଉଥିଲା । ତାଙ୍କର ଗୀତ ଚୁରା ତା ହୋଇନା ଅସ୍ତୁରା ନେପାଳୀ ଶୈଳୀର ପ୍ରଥମ ତାମଙ୍ଗ ସେଲୋ ଗୀତ ଥିଲେ ଯାହା ରେକର୍ଡ଼ିଙ୍ଗ ହୋଇଥିଲା । ହୀରା ଦେବୀ ୱାଇବା ପ୍ରଥମ ଲୋକ ସଙ୍ଗୀତ ଗାୟିକା ଥିଲେ ଯାହାଙ୍କର ଗୀତ ଏଚଏମ‌ଭି ତରଫରୁ ରେକର୍ଡ଼ କରାଯାଇଥିଲା । ଆକାଶବାଣୀର ସେ ଏକମାତ୍ର ଏ ଗ୍ରେଡ ନେପାଳୀ ଲୋକ ସଙ୍ଗୀତ ଗାୟିକା ଥିଲେ । ନେପାଳରେ ଥିବା ଏକ ମୁଖ୍ୟ ସଙ୍ଗୀତ ଗୃହ ତାଙ୍କର ଗୀତ ରେକର୍ଡ଼ କରିଥିଲେ ଓ ସେ ତାଙ୍କର ପ୍ରଥମ ନେପାଳୀ କଳାକାର ଥିଲେ ଯାହାଙ୍କର ଗୀତ ରେକର୍ଡ଼ ହୋଇ ଆଲବମ ତିଆରି ହୋଇଥିଲା । ଜୀବନ ଓ ସଙ୍ଗୀତ କୁର୍ସେଓଙ୍ଗ, ନେପାଳ ପାଖରେ ଅମ୍ବୁତିଆ ଚା ବଗିଚା ନିକଟରେ ଲୋକ ସଙ୍ଗୀତ ଗାୟକ ଓ ସଙ୍ଗୀତଜ୍ଞ ଥିବା ଏକ ଦୀର୍ଘ ପିଢ଼ୀରେ ହୀରା ଦେବୀ ୱାଇବା ଜନ୍ମ ଗ୍ରହଣ କରିଥିଲେ । ତାଙ୍କ ପିତାଙ୍କ ନାମ  'ସିଂ ମାନ ସିଂହ ୱାଇବା'  ଓ ମାତାଙ୍କ ନାମ  'ଶେରୋଙ୍ଗ ଡୋଲମା'  ଥିଲା । ହୀରା ଦେବୀ ୱାଇବାଙ୍କର ଦୀର୍ଘ ୪୦ ବର୍ଷର ସଙ୍ଗୀତ ଜୀବନରେ ପ୍ରାଯ ୩୦୦ ଲୋକ ଲୋକଗୀତ ଗାଇଥିଲେ । ରେଡିଓ ନେପାଳ, କୁର୍ସେଓଙ୍ଗ ନିମନ୍ତେ ୧୯୬୬ ମସିହାରେ ତାଙ୍କର ପ୍ରଥମ କରି ତିନୋଟି ଗୀତ ୧୯୬୬ ମସିହାର ରେକର୍ଡ଼ ହୋଇଥିଲା । କୁର୍ସେଓଙ୍ଗରେ ଥିବା ଆକାଶବାଣୀ ଷ୍ଟେସନରେ ସେ ୧୯୬୩ରୁ ୧୯୬୫ ପର୍ଯ୍ୟନ୍ତ ରେଡିଓ ଘୋଷକ ଥିଲେ । ହୀରା ଦେବୀ ୱାଇବାଙ୍କର ଗୀତମାନଙ୍କ ମଧରେ ଫରିୟା ଲ୍ୟାଇଦିୟେଚାନ  ( ,), ଓରା ଦାଉଦି ଜାନ୍ଦା   ଓ ରାମରି ତାଃ ରାମରି   ଉଲ୍ଲେଖନୀୟ ଲୋକପ୍ରିୟ ହୋଇଥିଲେ  । ତାଙ୍କ ପିତାଙ୍କୁ ଶ୍ରଦ୍ଧାଞ୍ଜଳୀ ଦେବା ଉଦ୍ଦେଶ୍ୟରେ ସେ ସିଲିଗୁଡ଼ି ପାଖରେ ଥିବା କଦମତାଲାରେ ୨୦୦୮ ମସିହାରେ ସେ  'ଏସଏମ ୱାଇବା ଆନ୍ତର୍ଜାତୀୟ ସଙ୍ଗୀତ ଓ ନୃତ୍ୟ ଏକାଡେମୀ'  ଖୋଲିଥିଲେ । ମୃତ୍ୟୁ ହୀରା ଦେବୀ ତାଙ୍କର ନିଜ ଘରେ ଏକ ଦୁର୍ଘଟଣାରେ ପୋଡ଼ିଯିବା ଆଘାତ ଯୋଗୁ ୧୯ ଜାନୁଆରୀ ୨୦୧୧ ମସିହାର ମୃତ୍ୟୁ ବରଣ କରିଥିଲେ । ସେ ସଂସାରରେ ନବନୀତ ଆଦିତ୍ୟା ୱାଇବା ଓ ସତ୍ୟ ଆଦିତ୍ୟ ୱାଇବା ନାମକ ଦୁଇଟି ସନ୍ତାନ ଛାଡ଼ିଯାଇଥିଲେ ଯେଉଁମାନେ ତାଙ୍କ ଭଳି ସଙ୍ଗୀତଜ୍ଞ ହୋଇଛନ୍ତି । ପୁରସ୍କାର ହୀରା ଦେବୀଙ୍କୁ ନେପାଳି ଅକାଦେମୀ ପକ୍ଷରୁ ୧୯୮୬ ମସିହାରେ ମିତ୍ରସେନ ପୁରସ୍କାର, ୧୯୯୬ ମସିହାରେ ସିକ୍କିମ ସରକାରଙ୍କ ତରଫରୁ ମିତ୍ରସେନ ସ୍ମୃତି ପୁରସ୍କାର, ଭାନୁ ଅକାଦେମି ପୁରସ୍କାର, ୨୦୦୧ ମସିହାର ଅଗମ ସିଂହ ଗିରି ପୁରସ୍କାର ଓ ଗୋର୍ଖା ସ‌ହୀଦ ସେବା ସମିତି ତରଫରୁ ଲାଇଫ ଟାଇମ ଅଚିଭମେଣ୍ଟ ପୁରସ୍କାର ମିଳିଥଲା । ନେପାଳ ସରକାର ତାଙ୍କୁ ଗୋର୍ଖା ଦକ୍ଷିନା ବୋହୁ   ସମ୍ମାନ, ସାଧନା ସମ୍ମାନ ଓ ମଧୁରିମା ଫୁଲ କୁମାରୀ ମାହାତୋ ପୁରସ୍କାର ପ୍ରଦାନ କରିଥିଲେ ।
ଶ୍ରୀୟା ଚଣ୍ଡାଳୁଣୀ ବଳରାମ ଦାସଙ୍କ ରଚିତ ଲକ୍ଷ୍ମୀ ପୁରାଣର ମୁଖ୍ୟ ଚରିତ୍ର ଓ ଏହି ରଚନା ଅନୁସାରେ ଜଣେ ଦଳିତ ନାରୀ ଥିଲେ । ଲକ୍ଷ୍ମୀ ପୁରାଣର କାହାଣୀ ତାତ୍କାଳିକ ଓଡ଼ିଶାରେ ଦଳିତ ମହିଳାଙ୍କ ଧାର୍ମିକ ଅଧିକାରକୁ କେନ୍ଦ୍ର କରି । ଏହି କାହାଣୀ ଅନୁସାରେ ଧନର ଦେବୀ ଲକ୍ଷ୍ମୀଙ୍କୁ ନିରନ୍ତର ପୂଜା କରୁଥିବା ଶ୍ରୀୟାଙ୍କ କୁଡ଼ିଆକୁ ଲକ୍ଷ୍ମୀ ମାର୍ଗଶିର ମାସ ଗୁରୁବାରରେ ବିଜେ କରନ୍ତି । ଦଳିତମାନଙ୍କୁ ସେ ସମୟରେ ହିନ୍ଦୁ ସମାଜର ଉଚ୍ଚ ଜାତିର ଲୋକେ ଅସ୍ପୃଶ୍ୟ ବିବେଚନା କରୁଥିବା ସତ୍ତ୍ୱେ ଲକ୍ଷ୍ମୀ ଶ୍ରୀୟାଙ୍କ କୁଡ଼ିଆକୁ ଯାଇ ତାଙ୍କୁ ଆଶୀର୍ବାଦ ଦିଅନ୍ତି । କିନ୍ତୁ ଲକ୍ଷ୍ମୀ ବଡ଼ ଦେଉଳକୁ ବାହୁଡ଼ିବା ବେଳେ ତାଙ୍କ ସ୍ୱାମୀ ଜଗନ୍ନାଥ ଏବଂ ଦେଢ଼ଶୂର ବଳଭଦ୍ର ତାଙ୍କୁ ଜଣେ ଅସ୍ପୃଶ୍ଯ ଲୋକର ଘରକୁ ଯାଇଥିବାରୁ ତାଙ୍କୁ  "ଦୂଷିତ"  ବୋଲି କହି ଅଟକାନ୍ତି । ଲକ୍ଷ୍ମୀ କୋପରେ ଦୁଇ ଭାଇଙ୍କୁ ଅଭିଷାପ ଦିଅନ୍ତି ଓ ଉଭୟ ଜଗନ୍ନାଥ ଓ ବଳଭଦ୍ର ଅସ୍ପୃଶ୍ୟତାର ବିଶାଳ କୁପରିଣାମ ଉପଲବ୍ଧି ନ କଲା ପର୍ଯ୍ୟନ୍ତ ଖାଦ୍ୟ, ପରିଧାନ ଓ ଆଶ୍ରାହୀନ ହୋଇ ରହନ୍ତି । ଅକଥନୀୟ ଦୁଃଖ ଭୋଗିବା ପରେ ସେମାନେ କାହାକୁ  "ଅସ୍ପୃଶ୍ୟ"  ବୋଲି ବ୍ୟବହାର କରାଯିବ ନାହିଁ ବୋଲି ହୃଦୟଙ୍ଗମ କରନ୍ତି । କିମ୍ବଦନ୍ତୀ ମାଣବସା ଗୁରୁବାରର କିମ୍ବଦନ୍ତୀ ବଳରାମ ଦାସଙ୍କ ଲକ୍ଷ୍ମୀ ପୁରାଣରେ ବର୍ଣ୍ଣିତ । ଏହା ମତେ ଦାସଦାସୀ ପରିବେଷ୍ଟିତ ଲକ୍ଷ୍ମୀ ଦିନେ ସ୍ୱାମୀଙ୍କୁ ମାଣବସା ଗୁରୁବାର ବାବଦରେ ଜଣାଇ ଦେଶ ଭ୍ରମଣରେ ବଡ଼ ଦେଉଳରୁ ବିଜେ କଲେ । କିଏ ତାଙ୍କୁ ପୂଜୁଛି ତାହା ଜାଣିବା ନିମନ୍ତେ ସେ ଘର ଘର ବୁଲିଲେ । ଅନେକ ଧନୀ, ବଡ଼ ଲୋକ ସେଦିନ ଗୁରୁବାର ବୋଲି ଭୁଲି ଯାଇଥିବା ଦେଖିବା ପରେ ସେ ଶ୍ରୀୟା ନାମକ ଜଣେ ଦଳିତ ନାରୀ ଘରେ ପହଞ୍ଚିଥିଲେ। ଘରଦ୍ୱାର ପରିଷ୍କାର କରି ଲିପାପୋଛା କରି ଶ୍ରୀୟା ତାଙ୍କ ପୂଜା ପାଇଁ ସଜ, ଭୋଗ-ନୈବେଦ୍ୟ ଆଦି ସଜାଡ଼ି ରଖିବା ଦେଖି ଲକ୍ଷ୍ମୀ ତାହାଙ୍କ ଭକ୍ତିରେ ମୁଗ୍ଧ ହୋଇ ସେଠାରେ ହିଁ ରହିଗଲେ । ଏହା ଶୁଣି ବଳରାମ କୋପକଲେ । ସେତେବେଳର ସମାଜରେ ଦଳିତମାନଙ୍କୁ ଅଛୁଆଁ ଭାବେ ଗଣା ଯାଉଥିବାରୁ ଜଣେ ଦଳିତ ଲୋକର ଘରେ ପାଦ ଦେଇଥିବାକୁ ଅପରାଧ ବିବେଚନା କରି ବଡ଼ଦେଉଳ ଦ୍ୱାର ଲକ୍ଷ୍ମୀଙ୍କ ପାଇଁ ବନ୍ଦ ହୋଇଥିଲା । ଅପମାନିତ ହୋଇ ସେ ଘରୁ ବାହାରି ଗଲେ । ଯିବା ବେଳେ ପଣ କଲେ କାଳିଆ-ବଳିଆ  (ଜଗନ୍ନାଥ-ବଳଭଦ୍ର) ଦୁଇ ଭାଇଙ୍କୁ ଉଚିତ ଶିକ୍ଷା ଦେବେ  । ଲକ୍ଷ୍ମୀଙ୍କ ନିର୍ଦ୍ଦେଶରେ ସମୁଦ୍ର କୂଳରେ ତାଳବେତାଳ ନାମକ ଆଉ ଏକ ପ୍ରାସାଦ ଗଢ଼ାହେଲା । ଲକ୍ଷ୍ମୀ ବଡ଼ଦେଉଳରୁ ସବୁ ଜିନିଷ ଲୁଟିନେଇ ତାହାକୁ ଶ୍ରୀହୀନ କରିଦେଲେ । ଖାଇବାକୁ ନପାଇ ଦୁଇଭାଇ ଭୋକରେ ଆଉଟୁ ପାଉଟୁ ହୋଇ ଶେଷରେ ସେହି ପ୍ରାସାଦ ସମ୍ମୁଖରେ ପହଞ୍ଚିଲେ । ପ୍ରାସାଦ ମାଲିକାଣୀଙ୍କ ଅତିଥେୟତାରେ ବିମୁଗ୍ଧ ହୋଇ ସେମାନେ ପ୍ରାସାଦ ମାଲିକ/ମାଲିକାଣୀଙ୍କୁ ଲୋଡ଼ିଲେ । ଆଉ ପରିଚୟ ପାଇବା ପରେ ନିଜକୁ ଲଜ୍ଜିତ ମନେ କଲେ ଦୁଇ ଭାଇ । ଛୁଆଁ ଅଛୁଆଁ ଭେଦଭାବ ରହିବ ନାହିଁ ବୋଲି ପ୍ରତିଶ୍ରୁତି ପାଇବା ପରେ ଲକ୍ଷ୍ମୀ ଶ୍ରୀମନ୍ଦିରକୁ ବାହୁଡ଼ିଥିଲେ । ସାହିତ୍ୟିକ ସମାଲୋଚନା ବଳରାମ ଦାସ ଓ ପଞ୍ଚସଖା ସମାଜରେ ବ୍ରାହ୍ମଣ୍ୟବାଦ, ମଠ-ମନ୍ଦିର ଜାତିଭିତ୍ତିକ ଭେଦଭାବ ଓ ଲୋକଭାଷାକୁ ଗୌଣ କରି ସଂସ୍କୃତକୁ ଅଗ୍ରାଧିକାରକୁ ବିରୋଧ କରି ସରଳ ଓ ସାଧାରଣ ବୋଧ୍ଯ ଓଡ଼ିଆରେ ସାହିତ୍ୟ ରଚନା କରୁଥିଲେ । ଦଳିତ ଲେଖକ ରାଜ କୁମାର ଲକ୍ଷ୍ମୀ ପୁରାଣକୁ ସମାଲୋଚନା କରି ଲେଖିଛନ୍ତି ଯେ ପଞ୍ଚସଖାଙ୍କ ମଧ୍ୟରୁ ଜଗନ୍ନାଥ ଦାସଙ୍କ ବ୍ୟତୀତ ଚାରିଜଣ କବି ନିଜେ ଦଳିତ ଥିଲେ । ପାଞ୍ଚଜଣ ଯାକ କବିଙ୍କ ରଚନାସମୂହ ହିନ୍ଦୁ ଦେବଦେବୀ ଓ ଶାସ୍ତ୍ରପୁରାଣକୁ ଆଧାର କରି ହୋଇଥିଲେ ମଧ୍ୟ ତାତ୍କାଳିକ ସମାଜର ଦଳିତ ଓ ସାଧାରଣ ଲୋକଙ୍କ ଜୀବନର ଆଲେଖକୁ ଭିତ୍ତିକରି । ଲକ୍ଷ୍ମୀପୁରାଣର କାହାଣୀରେ ବଳରାମ ଦାସଙ୍କ ଓଡ଼ିଆ ସମାଜରେ ଦଳିତମାନଙ୍କ ଉପରେ ଅସ୍ପୃଶ୍ୟତା ଭଳି ଅମାନବୀୟ ବ୍ୟବହାରକୁ ସ୍ପଷ୍ଟ ଭାବେ ଚିତ୍ରଣ କରିବା ସହ ଦଳିତ ନାରୀମାନେ କିଭଳି ଆହୁରି ଅଧିକ ସାମାଜିକ ପ୍ରତାଡ଼ନା ସହୁଥିଲେ ବୋଲି ରାଜ କୁମାର ବର୍ଣ୍ଣନା କରିଛନ୍ତି । ସମାଲୋଚକ ସତ୍ୟପ୍ରକାଶ ମହାନ୍ତି ଲକ୍ଷ୍ମୀ ପୁରାଣକୁ ଏକ ନାରୀବାଦୀ ରଚନା ବୋଲି ଅଭିହିତ କରିଛନ୍ତି । ଜନପ୍ରିୟ ରଚନାରେ ଲକ୍ଷ୍ମୀ ପୁରାଣରେ ଶ୍ରୀୟା ଚଣ୍ଡାଳୁଣୀଙ୍କ ଚରିତ୍ରକୁ ଭିତ୍ତିକରି ବିଭିନ୍ନ ରଚୟିତା ଭିନ୍ନ ଭିନ୍ନ କାହାଣୀ ରଚନା କରିଛନ୍ତି । ତନ୍ମଧ୍ୟରୁ ଲକ୍ଷ୍ମୀକାନ୍ତ ମହାପାତ୍ରଙ୍କ ରଚିତ  "ଲକ୍ଷ୍ମୀ-ଚଣ୍ଡାଳୁଣୀ"  ନାଟକ ଅନ୍ୟତମ । ବୈଷ୍ଣବ ପାଣି ମଧ୍ୟ  "ଶ୍ରୀୟା ଚଣ୍ଡାଳୁଣୀ"  ନାମରେ ଏକ ଗୀତିନାଟ୍ୟ ରଚନା କରିଥିଲେ ।
ଆଇସୋସର୍ବାଇଡ୍ ମୋନୋନାଇଟ୍ରେଟ୍, ଅନେକ ବ୍ରାଣ୍ଡ ନାମରେ ବିକ୍ରି ହେଉଥିବା ଏକ ଔଷଧ ଯାହା ହୃତ୍‌ପିଣ୍ଡ ସମ୍ବନ୍ଧୀୟ ଛାତି ଯନ୍ତ୍ରଣା  ( ଆଞ୍ଜାଇନା), ହୃଦ୍‌ପାତ ଏବଂ ଏସୋଫେଜିଆଲ ସ୍ପାଜ୍ମ ନିମନ୍ତେଏ ଦିଆଯାଏ  । ଏହା ହୃତ୍‌ପିଣ୍ଡ ସମ୍ବନ୍ଧୀୟ ଛାତି ଯନ୍ତ୍ରଣାର ଚିକିତ୍ସା ତଥା ପ୍ରତିଷେଧ ପାଇଁ ବ୍ୟବହୃତ ହୋଇପାରେ; ଅବଶ୍ୟ, ଏହା ସାଧାରଣତଃ ବିଟାବ୍ଲକର କିମ୍ବା କ୍ୟାଲସିଅମ ଚ୍ୟାନେଲ ବ୍ଲକର ଅପେକ୍ଷା କମ୍ ପସନ୍ଦ କରାଯାଏ  ଏହା ପାଟିରେ ନିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବିନ୍ଧା, ଠିଆ ହେବାବେଳେ ନିମ୍ନ ରକ୍ତଚାପ, ଅସ୍ପଷ୍ଟ ଦୃଷ୍ଟିଶକ୍ତି ଏବଂ ଚର୍ମ ଲାଲ ପଡ଼ିଯିବା ଦେଖାଯାଏ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ ହୋଇପାରେ ଯଦି ସିଲଡେନାଫିଲ ପରି ଔଷଧ ସଂସ୍ପର୍ଶରେ ଆସିଥାଏ  ଗର୍ଭାବସ୍ଥାରେ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ  ରକ୍ତନଳୀରେ ଥିବା ସ୍ମୁଥ ବା କୋମଳ ମାଂସପେଶୀକୁ ଶିଥିଳ କରି ଏହା କାମ କରେ ବୋଲି ବିଶ୍ୱାସ କରାଯାଏ  ଏହା ୧୯୭୧ ମସିହାରେ ପେଟେଣ୍ଟ ହେଲାପରେ ୧୯୮୧ ମସିହାରେ ମେଡିକାଲ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ  ବ୍ରିଟେନରେ ଏକ ମାସର ଯୋଗାଣ ଖର୍ଚ୍ଚ ୨୦୧୯ ମସିହାରେ ମାସ ପ୍ରତି ଏକ ପାଉଣ୍ଡ ଥିଲା ଓ ଆମେରିକାରେ ଏହି ପରିମାଣର ହୋଲସେଲ୍ ମୂଲ୍ୟ ୪,୩୦ ଡଲାର ଥିଲା । ୨୦୧୭ ମସିହାର ଏହା ଯୁକ୍ତରାଷ୍ଟ୍ରରେ ୧୧୧ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା ଓ ଛଅ ଲକ୍ଷରୁ ଅଧିକ ପ୍ରେସକ୍ରିପସନ୍ ହେଉଥିଲା।
ଭୂଖା ୧୯୮୯ ମସିହାରେ ମୁକ୍ତିଲାଭ କରିଥିବା ଏକ କଥାଚିତ୍ର ।  'ଭୂଖା'  ସମ୍ବଲପୁରୀ ଭାଷାରେ ନିର୍ମିତ ପ୍ରଥମ କଥାଚିତ୍ର, ଏହା ସବ୍ୟସାଚୀ ମହାପାତ୍ରଙ୍କଦ୍ୱାରା କୁମାର୍ ପ୍ରଡକ୍ସନ୍ ବ୍ୟାନର୍ ତଳେ ନିର୍ମିତ ହୋଇଥିଲା । ଏହା ମଙ୍ଗଳୁ ଚରଣ ବିଶ୍ୱାଳଙ୍କଦ୍ୱାରା ଲିଖିତ ସମ୍ବଲପୁରୀ ନାଟକ ଭୂଖା ଉପରେ ଆଧାରିତ ।  'ଭୂଖା' ରେ ପଶ୍ଚିମ ଓଡ଼ିଶାର ଗରିବ ହରିଜନ ଅଧିବାସୀଙ୍କ ବଜନିଆ ସମାଜର ଲୋକଙ୍କ ଜୀବନ ଓ ଜୀବିକା ଉପରେ ଆଧୁନିକ ସଭ୍ୟତା କିଭଳି ଭାବରେ ପ୍ରଭାବ ପକାଉଛି ଏବଂ ସେମାନେ ଧନୀ ଶ୍ରେଣୀର ଲୋକଙ୍କ ଅତ୍ୟାଚାର ସତ୍ତ୍ୱେ ନିଜର ଜୀବିକା, ସଂକୃତି,ଓ ପରମ୍ପରାକୁ କିଭଳି ଭାବରେ ବଜାୟ ରଖିଛନ୍ତି ତାହା ଅତି ସୁନ୍ଦର ଭବରେ ଚିତ୍ରଣ କରାଯାଇଛି । ଏହା ଓଡ଼ିଶାର ପ୍ରଥମ ଆଞ୍ଚଳିକ ଓଡ଼ିଆ ଚଳଚ୍ଚିତ୍ର ଭାବେ ଜାତୀୟ ତଥା ଆନ୍ତର୍ଜାତୀୟ ସ୍ତରରେ ପୁରସ୍କୃତ ହୋଇଥିଲା । ଅଭିନୟରେ  ଭୂଖା  କଥାଚିତ୍ରରେ ଅଭିନୟ କରିଥିବା ପ୍ରମୁଖ କଳାକାର ହେଲେ: ଶରତ ପୂଜାରୀ ସାଧୁ ମେହେର ବିଜୟ ପୂଜାରୀ ସ୍ୱାତୀ ରାୟ ଚିତ୍ତ ପଟ୍ଟନାୟକ ମଣ୍ଟୁ ମହାପାତ୍ର ଗୀତ ବଜନିଆମାନଙ୍କଦ୍ୱାରା ବ୍ୟବହୃତ ପାରମ୍ପରିକ ଢୋଲ ଓ ମହୁରିଦ୍ୱାରା ପରିବେଷିତ ଏହାର ପଲ୍ଲିଗୀତଗୁଡ଼ିକ ପଶ୍ଚିମାଞ୍ଚଳର ପର୍ବପର୍ବାଣିର ପରମ୍ପରା ଓ ପ୍ରଥାକୁ ସୂଚାଏ । ଫଟାଇ ଖାଇଲି ବେଲ କୁକିଲ ରେ ଆରତ ତାରିଣୀ ଗୋ ଅଶ୍ଟଉଦୟା ଆରତେ ଯେ ଚିନ୍ତେ ମଲ୍ଲି ଫୁଟି ମହକିଲା ଶୁଭ ଲଗନେ ବର କଲେ ଗମନ ହୋ ପୁରସ୍କାର ଏବଂ ଚୟନ ୧୯୯୦ ମସିହା ସ୍ପେନ୍ର ଗିଜୋନ୍ ଆନ୍ତର୍ଜାତୀୟ ଫିଲ୍ମ୍ ମହୋତ୍ସବରେ ଆନ୍ତର୍ଜାତୀୟ ଜୁରି ପୁରସ୍କାର । ଫ୍ରାନ୍ସ୍ର ଓରିଲାକ୍ଠାରେ ଅନୁଷ୍ଠିତ ବିଶ୍ୱ ଗ୍ରାମୀଣ ଫିଲ୍ମ୍ ମହୋତ୍ସବ ପାଇଁ ନାମାଙ୍କିତ ଓ ଶ୍ରେଶ୍ଠ ପରିସ୍ଥିତି ଉପରେ ଅଧାରିତ ଫିଲ୍ମ୍ ଭାବେ ପୁରଷ୍କ୍ରୁତ ।
ସଂଘମିତ୍ରା ମିଶ୍ର  (ଜନ୍ମ: ୨୦ ଜୁନ ୧୯୫୩ )ଜଣେ ଲେଖକ, କବି, ନାଟ୍ୟ ଓ କବିତା ସମାଲୋଚକ ଏବଂ ବିଶିଷ୍ଟ ଶିକ୍ଷାବିତ ଅଟନ୍ତି  । ବସୁଧାର ପ୍ରତିବାଦ ଏବଂ ଅନ୍ୟାନ୍ୟ ନାଟକ ଶୀର୍ଷକ ଲେଖା ପାଇଁ ସେ ୨୦୦୯ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଗ୍ରହଣ କରିଛନ୍ତି । ତାଙ୍କ ରଚିତ ଅନେକ ନାଟକ ଆକାଶବାଣୀଦ୍ୱାରା ମଞ୍ଚସ୍ଥ ହୋଇଛି । ପରିବାର ଓ ପ୍ରାଥମିକ ଜୀବନ ସଂଘମିତ୍ରା ମିଶ୍ର ମାତା ଶ୍ରୀମତୀ ଦେବୀ ଏବଂ ପିତା ବଂଶୀଧର ମିଶ୍ରଙ୍କ ଔରସରୁ କଟକ ଜିଲ୍ଲାର ଖଣ୍ଡାସାହି ଗ୍ରାମରେ ଜନ୍ମଗ୍ରହଣ କରିଥିଲେ । ପିତା ବଂଶୀଧର ଜଣେ ସ୍ୱାଧୀନତା ସଂଗ୍ରାମୀ ଥିଲେ । ଇଂରେଜ ବିରୁଦ୍ଧତ୍ମାକ କାର୍ଯ୍ୟ ପାଇଁ ତାଙ୍କ ବିରୁଦ୍ଧରେ ଏକ ଆରେଷ୍ଟ ୱାରେଣ୍ଟ ଜାରି ହୋଇଥିଲା, ଫଳତଃ ସେ ନିଜ ପରିବାରକୁ ଛାଡ଼ି ୨୫ ବର୍ଷ କାଳ ଆତ୍ମଗୋପନ କରିରହିଥିଲେ । ସ୍ୱାଧୀନତା ପରେ ସେ ୧୯୫୧ ମସିହାରେ ଗୃହ ପ୍ରତ୍ୟାବର୍ତ୍ତନ କରିଥିଲେ ଏବଂ ୧୯୫୩ ମସିହା ଜୁନ ୨୦ ତାରିଖରେ ସଂଘମିତ୍ରା ମିଶ୍ରଙ୍କର ଜନ୍ମ ହୋଇଥିଲା । ଖଣ୍ଡାସାହିସ୍ଥିତ ଜଗନ୍ନାଥ ଗ୍ରାମୀଣ ବିଦ୍ୟାଳୟରେ ତାଙ୍କର ବିଦ୍ୟାରମ୍ଭ ହୋଇଥିଲା । ଏହାପରେ ସେ ନିଜ ବଡ଼ ଭଉଣୀ କୃଷ୍ଣବଲ୍ଲଭୀଙ୍କ ସହିତ ରହି ଖୋର୍ଦ୍ଧା ଜିଲ୍ଲାର ପ୍ରାଣନାଥ ମହାବିଦ୍ୟାଳୟରେ ପଢ଼ିଥିଲେ । ସତର ବର୍ଷ ବୟସରେ ଡାକ୍ତର ଜଗନ୍ନାଥ ମହାପାତ୍ରଙ୍କ ସହ ତାଙ୍କର ବିବାହ ସମ୍ପର୍ଣ୍ଣ ହୋଇଥିଲା । ତାପରେ ସେ ଉତ୍କଳ ବିଶ୍ୱବିଦ୍ୟାଳୟରେ ଓଡ଼ିଆ ଭାଷାରେ ସ୍ନାତକୋତ୍ତର ଶିକ୍ଷା ଲାଭ କରି ବି.ଇ.ଡି. କରିଥିଲେ ।  "ଆଧୁନିକ ନାଟକ"  ସନ୍ଧର୍ବରେ ଗବେଷଣା କରି ସେ ପିଏଚଡି ମଧ୍ୟ ଲାଭ କରିଛନ୍ତି । ସେ ଉତ୍କଳ ବିଶ୍ୱବିଦ୍ୟାଳୟର ଓଡ଼ିଆ ବିଭାଗର ମୁଖ୍ୟ ଓ କେନ୍ଦ୍ର ସାହିତ୍ୟ ଏକାଡେମୀର ଉପଦେଷ୍ଟା ଭାବରେ କାର୍ଯ୍ୟ କରିଛନ୍ତି ।
ତୁଷାରକ୍ଷତ  (ଇଂରାଜୀ ଭାଷାରେ ) ସୃଷ୍ଟି ହୁଏ ଯେତେବେଳେ ଚର୍ମ ଓ ଅନ୍ୟାନ୍ୟ ତନ୍ତୁ ଅତ୍ୟଧିକ କମ ଉତ୍ତାପ   ସଂସ୍ପର୍ଶରେ ଆସେ  । ପ୍ରଭାବିତ ସ୍ଥାନ ପ୍ରଥମେ କାଲୁଆ ଲାଗେ । ତା 'ପରେ ସେହି ସ୍ଥାନର ଚର୍ମ ନୀଳ ବା ଧଳା ରଙ୍ଗରେ ପରିବତ୍ତିତ ହୋଇଯାଏ । ଚିକିତ୍ସା ସତ୍ତ୍ୱେ ଫୁଲା ଓ ଫୋଟକା ହୋଇପାରେ । ସାଧାରଣତଃ ହାତ, ପାଦ ଓ ମୁହଁ ପ୍ରଭାବିତ ହୁଏ । ରୋଗ ଜଟିଳ ହେଲେ ହାଇପୋଥର୍ମିଆ   ବା କମ୍ପାର୍ଟମେଣ୍ଟ ସିଣ୍ଡ୍ରୋମ ହୋଇପାରେ । ନିମ୍ନ ଉତ୍ତାପ ସଂସ୍ପର୍ଶରେ ଆସୁଥିବା ଶୀତ ଖେଳର ଖେଳାଳୀ, ମିଲିଟାରୀ ବ୍ୟକ୍ତି ଓ ଗୃହହୀନ ଲୋକଙ୍କର ଏହି ସଙ୍କଟ ଅଧିକ ଥାଏ । ଆଲକୋହୋଲ  , ଧୂମ୍ରପାନ, ମାନସିକ ସ୍ୱାସ୍ଥ୍ୟ ସମସ୍ୟା  , କେତେକ ଔଷଧ, ପୂର୍ବତନ ଥଣ୍ଡା ଆଘାତ ଥିଲେ ମଧ୍ୟ ଏହି ସଙ୍କଟ ରହିବ । ସରୁ ରକ୍ତନଳୀ   ଭିତରେ ଜମାଟ ରକ୍ତ   ଓ ବରଫ କ୍ରିଷ୍ଟାଲ ତରଳିବା ସମୟରେ ଆଘାତ ହୋଇ ଏହି ରୋଗ ହୁଏ । ଲକ୍ଷଣ ଅନୁଯାୟୀ ରୋଗ ନିର୍ଣ୍ଣୟ କରାଯାଏ । ପୃଷ୍ଠ ଦେଶ  (୧ମ ଓ ୨ୟ) ବା ଗଭୀର  (୩ୟ ଓ ୪ର୍ଥ), ଏହି ଦୁଇ ଭାଗରେ ରୋଗକୁ ବିଭକ୍ତ କରାଯାଏ  । ବୋନ ସ୍କାନ  ( : ) ବା ଏମଆରଆଇ   ଆବଶ୍ୟକ ହୋଇପାରେ  । ପ୍ରତିଷେଧ ନିମନ୍ତେ ଥଣ୍ଡାରୁ ଦୂରେଇ ରହିବା, ଉପ‌ଯୁକ୍ତ ପୋଷାକ ପିନ୍ଧିବା, ପୋଷକ ଓ ଜଳର ସାମଞ୍ଜସ୍ୟ ରଖିବା  , ଥକ୍କା ନହୋଇ ସକ୍ରିୟ ରହିବା ଆବଶ୍ୟକ । ପୁନଃ ଉଷୁମ ରଖି ଚିକିତ୍ସା କରାଯାଏ । ଆଉ ଥରେ ବରଫ ହେବା ସମ୍ଭାବନା ନଥିଲେ ଏହି ଉପାୟ ଅବଲମ୍ବନ କରାଯାଏ । ପ୍ରଭାବିତ ଅଂଶକୁ ଘଷିବା ଓ ବରଫ ଲଗେଇବାକୁ ମନା କରାଯାଏ । ଆଇବୁପ୍ରୋଫେନ୍ ଓ ଟିଟାନସ ଟିକା   ଦେବାକୁ ଉପଦେଶ ଦିଆଯାଏ । ସାଂଘାତିକ ଅବସ୍ଥା ହୋଇଥିଲେ ଇଲୋପ୍ରୋସ୍ଟ   ବା ଥ୍ରୋମ୍ବୋଲାଇଟିକ   ବ୍ୟବ‌ହାର କରାଯାଏ । ସାଂଘାତିକ ଅବସ୍ଥା ଥିଲେ ଅପରେଶନ ଆବଶ୍ୟକ ହୋଇପାରେ । ଆମ୍ପୁଟେସନ କରିବା ପୂର୍ବରୁ କିଛି ମାସ ଧରି ଆଘାତର ସୀମା ନିର୍ଦ୍ଧାରଣ କରିବା ଆବଶ୍ୟକ । ତୁଷାରକ୍ଷତ ରୋଗୀ ସଂଖ୍ୟା ଅଜ୍ଞାତ ଅଛି । ପର୍ବତ ଚଢ଼ାଳୀଙ୍କର ଏହି ରୋଗ ହାର ୪୦% ହୋଇପାରେ । ପ୍ରାୟ ୩୦ରୁ ୫୦ ବର୍ଷ ବୟଷରେ ଅଧିକ ଦେଖାଯାଏ । ପାଞ୍ଚ ହଜାର ବର୍ଷ ପୂର୍ବରୁ ଏହି ରୋଗ ଥିବାର ପ୍ରମାଣ ମିଳୁଛି । ନେପୋଲିଅନଙ୍କ ସେନାର ଚିକିତ୍ସକ ଡିମିନିକ ଜିନ ଲାରି   ସନ ୧୮୧୪ରେ ଏହି ବିଷୟର ପ୍ରଥମ ବର୍ଣ୍ଣନା କରିଥିଲେ ।
୧୯୪୧   ଗ୍ରେଗୋରି ପାଞ୍ଜି ଅନୁସାରେ ବୁଧବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1941 ବର୍ଷ, 2 ଶହସ୍ରାବ୍ଦର 941 ବର୍ଷ, 20 ଶତାବ୍ଦୀର 41 ବର୍ଷ, ଏବଂ ୧୯୪୦ ଦଶକର 2 ବର୍ଷ ଥିଲା ।
'ଅଷ୍ଟମୀ'  ଚନ୍ଦ୍ରପକ୍ଷର ଅଷ୍ଟମ ଦିବସ - ଚନ୍ଦ୍ରର ଅଷ୍ଟମ କଳାର ହ୍ରାସ ବା ବୃଦ୍ଧିଜନିତ ତିଥି । ସପ୍ତମୀର ପରବର୍ତ୍ତୀ ଓ ନବମୀର ପୂର୍ବବର୍ତ୍ତୀ ତିଥି । କୃଷ୍ଣ ପକ୍ଷର ଅଷ୍ଟମୀକୁ କୃଷ୍ଣା ଅଷ୍ଟମୀ ବା କୃଷ୍ଣାଷ୍ଟମୀ ଓ ଶୁକ୍ଳ ପକ୍ଷର ଅଷ୍ଟମୀକୁ ଶୁକ୍ଳା ଅଷ୍ଟମୀ ବା ଶୁକ୍ଳାଷ୍ଟମୀ କୁହାଯାଇଥାଏ । କାଳାଷ୍ଟମୀ: ପ୍ରତ୍ୟେକ ମାସର କୃଷ୍ଣ ପକ୍ଷର ଅଷ୍ଟମୀ । ବୁଧାଷ୍ଟମୀ: ମାର୍ଗଶିର, ମାଘ, ଫଗୁଣ, ବୈଶାଖ ଓ ଜ୍ୟୈଷ୍ଠ ଏହି ୫ମାସରେ ଶୁକ୍ଳ ଅଷ୍ଟମୀ ତିଥି ଦିନ ବୁଧବାର ହୋଇଥିଲେ ବୁଧାଷ୍ଟମୀ ପାଳନ କରାଯାଏ । ଚୈତ୍ର ଶୁକ୍ଳାଷ୍ଟମୀ: ଅଶୋକାଷ୍ଟମୀ - ଲିଙ୍ଗରାଜଙ୍କ ରୁକୁଣା ରଥ ଯାତ୍ରା ଆଷାଢ଼ ଶୁକ୍ଳାଷ୍ଟମୀ: ପର୍ଶୁରାମାଷ୍ଟମୀ - ଲିଙ୍ଗରାଜ ମହାପ୍ରଭୁଙ୍କ ଯାତ୍ରା । ଭାଦ୍ରବ ଶୁକ୍ଳାଷ୍ଟମୀ:ଦୁର୍ବ୍ୱାଷ୍ଟମୀ, ରାଧାଜନ୍ମାଷ୍ଟମୀ ବା ରାଧାଷ୍ଟମୀ- ରାଧା ଏହିଦିନ ଜନ୍ମଗ୍ରହଣ କରିଥିଲେ । ଭାଦ୍ରବ କୃଷ୍ଣାଷ୍ଟମୀ: କୃଷ୍ଣ ଜନ୍ମାଷ୍ଟମୀ ଓ ଦୂର୍ଗାଜନ୍ମାଷ୍ଟମୀ । ଆଶ୍ୱିନ ଶୁକ୍ଳାଷ୍ଟମୀ: ମହାଷ୍ଟମୀ- ଦୁର୍ଗା ପୂଜା ଆଶ୍ୱିନ କୃଷ୍ଣାଷ୍ଟମୀ: ଜିତାଷ୍ଟମୀ ବା ମୂଳାଷ୍ଟମୀ ବା ଜୀମୂତାଷ୍ଟମୀ: ଦୂତୀବାହନ ଓଷା  (ଜୀମୂତବାହନ ପୂଜା); ଆଶ୍ୱିନ କୃଷ୍ଣପକ୍ଷର ଅଷ୍ଟମୀ ଦିନ ଦୂର୍ଗାଙ୍କର ଶରତକାଳୀନ ଦୁର୍ଗୋତ୍ସବ ବା ଷୋଳପୂଜାର ମୂଳ ଅର୍ଥାତ ଆରମ୍ଭ ହେଉଥିବାରୁ ଏହା ମୂଳାଷ୍ଟମୀ ଭାବେ ପରିଚିତ  । କାର୍ତ୍ତିକ ଶୁକ୍ଳାଷ୍ଟମୀ: ଗୋଷ୍ଟାଷ୍ଟମୀ ବା ଗୋପାଷ୍ଟମୀ - ଗୋସେବା ଉତ୍ସବ । ଏହି ଦିନ ଶ୍ରୀକୃଷ୍ଣ ପ୍ରଥମେ ଗୋରୁ ଚରାଇବା ଆରମ୍ଭ କରିଥିଲେ । ମାର୍ଗଶିର କୃଷ୍ଣାଷ୍ଟମୀ: ପ୍ରଥମାଷ୍ଟମୀ/ମହାକାଳାଷ୍ଟମୀ- ଓଡ଼ିଶାରେ ପୋଢୁଆଁ ଅଷ୍ଟମୀ ଓ ଲିଙ୍ଗରାଜ ମହାପ୍ରଭୁଙ୍କ ଯାତ୍ରା । ଓଡ଼ିଆ ପରମ୍ପରା ଅନୁଯାୟୀ ପ୍ରଥମାଷ୍ଟମୀ ଦିନ ଘରର ଜ୍ୟେଷ୍ଠ ସନ୍ତାନ ସେ କନ୍ୟା ହେଉ କି ପୁତ୍ର ତାକୁ ନୂତନ ବସ୍ତ୍ର ପିନ୍ଧାଇ ବନ୍ଦାପନା କରାଯାଏ । ମାଘ ଶୁକ୍ଳାଷ୍ଟମୀ: ଭୀଷ୍ମାଷ୍ଟମୀ- ଅପୁତ୍ରିକ ଭୀଷ୍ମଙ୍କ ଉଦ୍ଦେଶ୍ୟରେ ପ୍ରତ୍ୟେକ ହିନ୍ଦୁଗୃହସ୍ଥଙ୍କ କରଣୀୟ ଶ୍ରାଦ୍ଧ ।
ଆଲେଣ୍ଡ୍ରୋନିକ ଏସିଡ  ( , ଏକ ବିକ୍ରୟ ନାମ ଫୋସାମାକ୍ସ/ ) ଏକ ବାଇଫସଫୋନେଟ ଔଷଧ   ଯାହା ଓଷ୍ଟିଓପୋରୋସିସ ଓ ଅସ୍ଥିପାଜେଟସ ରୋଗ    '   ଚିକିତ୍ସାରେ ଦିଆଯାଏ । ଏହା ପାଟିରେ ଦିଆଯାଏ । ଔଷଧ ସାଥିରେ ଜୀବସାର ଘ  ( : ), କ୍ୟାଲସିଅମ ପରିପୂରକ  ( : ) ଦିଆଯାଏ ଓ ଜୀବନ‌ଚର୍ଯ୍ୟାର ପରିବର୍ତ୍ତନ କରିବାକୁ ଉପଦେଶ ଦିଆଯାଏ  । ଆଲେଣ୍ଡ୍ରୋନିକ ଏସିଡର ସାଧାରଣ ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ, ଉଦର ଯନ୍ତ୍ରଣା, ଅଇ ଓ ଗାସ୍ଟ୍ରୋଏସୋଫେଜିଆଲ ରିଫ୍ଲକ୍ସ ଡିଜିଜ ହୋଇପାରେ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଗ୍ରାସନଳୀ ସମସ୍ୟା, ଫିମର ଅସ୍ଥିଭଗ୍ନ   ଓ ହନୁହାଡ଼ର ଓଷ୍ଟିଓନେକ୍ରୋସିସ   ହୋଇପାରେ । ଗର୍ଭାବସ୍ଥା ଓ କ୍ରନିକ ବୃକ୍‌କ ରୋଗରେ   ଏହା ଦେବାକୁ ମନା କରାଯାଏ । ଅସ୍ଥିକୁ ଭାଙ୍ଗୁଥବା ଜୀବକୋଷମାନଙ୍କର କାମକୁ ଆଲେଣ୍ଡ୍ରୋନିକ ଏସିଡ କମେଇଦିଏ । ସନ ୧୯୭୮ରେ ଆଲେଣ୍ଡ୍ରୋନିକ ଏସିଡ ବିଷୟ ବର୍ଣ୍ଣନା କରାଯିବା ପରେ ସନ ୧୯୯୫ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସ ନିମନ୍ତେ ପ୍ରାୟ ୦.୪୧ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଏକ ମାସର ପ୍ରାୟ ୧.୧୬ ଆମେରିକୀୟ ଡଲାର ହୋଲସେଲ ଖର୍ଚ୍ଚ ହୁଏ । ସନ ୨୦୧୬ରେ ଏହାର ୧୦ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାରେ ୭୩ତମ ସ୍ଥାନ ଅଧିକାର କରିଥିଲା ।
ଚନ୍ଦ୍ରମଣି ଲେଙ୍କା ଜଣେ ଓଡ଼ିଶୀ ସଙ୍ଗୀତ ଗାୟକ ଓ ଗୁରୁ ଥିଲେ । ୨୦୧୯ ମସିହାରେ ତାଙ୍କୁ ଓଡ଼ିଶା ସଙ୍ଗୀତ ନାଟକ ଏକାଡେମୀ ଓ ୨୦୨୦ରେ ପଣ୍ଡିତ ଭୁବନେଶ୍ୱର ମିଶ୍ର ସ୍ମୃତି ସମ୍ମାନ ପୁରସ୍କାର ମିଳିଥିଲା । ପେଷା ସେ ଓଡ଼ିଶୀ ସଙ୍ଗୀତ ନାଟକ ଏକାଡେମୀରେ ଜଣେ ଶିକ୍ଷକ ଭାବରେ କାର୍ଯ୍ୟ କରୁଥିଲେ ଏବଂ ସେଠାରୁ ଚାକିରୀ ଛାଡ଼ି ପୁରୀସ୍ଥିତ ସିଙ୍ଘାରୀ ଶାମସୁନ୍ଦର ସଙ୍ଗୀତ ମହାବିଦ୍ୟାଳୟର ଅଧକ୍ଷ ଭାବରେ କାର୍ଯ୍ୟ କରୁଥିଲେ । ସେ ଅଲ୍ ଇଣ୍ଡିଆ ରେଡିଓର ଜଣେ ନିୟମିତ ଗାୟକ ଥିଲେ । ସମ୍ମାନ ଓ ପୁରସ୍କାର ଓଡ଼ିଶା ସଙ୍ଗୀତ ନାଟକ ଏକାଡେମୀ, ୨୦୧୯ ପଣ୍ଡିତ ଭୁବନେଶ୍ୱର ମିଶ୍ର ସ୍ମୃତି ସମ୍ମାନ, ୨୦୨୦ ମୃତ୍ୟୁ ୨୦୨୩ ମସିହାର ସେପ୍ଟେମ୍ବର ୧୨ ତାରିଖରେ ତାଙ୍କ ବାସଭବନ ଭାରତୀପୁରଠାରେ ତାଙ୍କର ଦେହାନ୍ତ ହୋଇଥିଲା । ମୃତ୍ୟୁବେଳକୁ ତାଙ୍କୁ ୫୭ ବର୍ଷ ବୟସ ହୋଇଥିଲା ।
ଦିଫୁ ଏକ ଭାରତୀୟ ସହର ଅଞ୍ଚଳ କମିଟି   ଅଟେ । ଏହା ଆସାମର କର୍ବି ଆଙ୍ଗ୍ଲୋଙ୍ଗ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଦିଫୁ ୨୫.୮୪୩୪ ଉତ୍ତର ଅକ୍ଷାଂଶ ଓ ୯୩.୪୩୧୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଦିଫୁ ସହରର ମୋଟ ଜନସଂଖ୍ୟା ୫୨୦୬୨ ଅଟେ । ସେଥି ମଧ୍ୟରୁ ୫୩.୩୩% ଜଣ ପରୁଷ ହୋଇଥିବା ବେଳେ ୪୬.୬୭% ଜଣ ନାରୀ ଅଟନ୍ତି । ଦିଫୁର ସାକ୍ଷରତା ହାର ୭୪.୮୬% ଅଟେ । ଏହା ଜାତୀୟ ହାରଠାରୁ -୧୦.୦୨% ପ୍ରତିଶତ କମ ଅଟେ । ସେଥିରୁ ୪୨.୭୭% ପ୍ରତିଶତ ପୁରୁଷ ଓ ୩୨.୦୮% ନାରୀ ଅଟନ୍ତି । ୧୨.୯୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଅହମିଆ ଦିଫୁର ସରକାରୀ ଭାଷା ଅଟେ ।
ହୋମର ଯୂନାନର ଜଣେ ପ୍ରାଚୀନତମ କବି । ତାଙ୍କଦ୍ୱାରା ଲେଖାଯାଇଥିବା କୃତି ସବୁ ଏବେବି ସାଇତା ହୋଇ ରହିଛି । ସେ ନିଜ ସମୟର ସଭ୍ୟତା ତଥା ସଂସ୍କୃତିକୁ ନିଜର ଇଶ୍ୱରଦତ୍ତ କଳା ବଳରେ ମହିମା ମଣ୍ଡିତ କରିପାରିଛନ୍ତି । ଅନ୍ଧ ହୋଇ ବି ତାଙ୍କଦ୍ୱାରା ଦୁଇଗୋଟି ଗ୍ରନ୍ଥ ରଚନା ସମ୍ଭବ ହୋଇ ଅଛି - ଇଲିଆଡ଼ ଏବଂ ଓଡ଼େସୀ । ତାଙ୍କ ନିଶ୍ଚିତ ସମୟ ବା କାର୍ଯକାଳ ଈସାଠାରୁ ପ୍ରାୟ ୧୦୦୦ ବର୍ଷ ପୂର୍ବେ ହୋଇଥିବା ଅନୁମାନ କରାଯାଏ । ତେବେ ଏ ବିଷୟରେ ପ୍ରାଚୀନ କାଳରେ ଯେତିକି ବିବାଦ ଥିଲା ଆଜି ବି ସେତିକି ଅଛି । କିଛି ଲୋକ ତାଙ୍କ ସମୟକୁ ଟ୍ରୋଜନ ଯୁଦ୍ଧ ସମୟ ସହିତ ସମ୍ଭନ୍ଧ ଥିବା କୁହନ୍ତି କିନ୍ତୁ ଏହା ନିଶ୍ଚିତ ଯେ ଇତିହାସର ଏକ ପୂରା କାଳ ହୋମର ଯୁଗ ନାମରେ ନାମିତ ଥିଲା । ୮୫୦ ଈସା ପୂର୍ବଠାରୁ ଟ୍ରୋଜନ ଯୁଦ୍ଧର ତାରିଖ ୧୧୯୪-୧୧୮୪ ଈସା ପୂର୍ବ ଯାଏଁ ଲମ୍ବି ଅଛି । ଇଲିଆଡ଼ରେ ଟ୍ରୟ ନଗର ରାଜ୍ୟ ସହିତ ଗ୍ରୀକ ଲୋକଙ୍କ ଯୁଦ୍ଧ ବିଷୟରେ ବର୍ଣ୍ଣନା କରାଯାଇଅଛି । ଏହି ମହାକାବ୍ୟରେ ଟ୍ରୟ ନଗରର ବିଜୟ ଏବଂ ଧ୍ୱଂସର କହାଣୀ ତଥା ଯୂନାନୀ ବୀର ଏକଲିସଙ୍କ ବୀରତା ବିଷୟରେ ଲେଖା ଯାଇ ଅଛି । ଓଡ଼େସୀରେ ଗ୍ରୀକ୍ ବୀର ଓଡ଼େସିଯସଙ୍କ ଟ୍ରୋଜାନ ଯୁଦ୍ଧ ପରେ ଗୃହ ପ୍ରତ୍ୟାବର୍ତ୍ତନ ଏବଂ ରାଜ୍ୟରେ ପହଞ୍ଚି ଶତୃମାନଙ୍କ କବଳରୁ ରାଣୀ ପେନେଲୋପ୍ଙ୍କ ଉଦ୍ଧାର ଆଦି ବିଷୟ ବର୍ଣ୍ଣନା କରାଯାଇଅଛି ।
ପାସୱାନ୍ , ଦୁସାଦ ନାମରେ ମଧ୍ୟ ଜଣାଶୁଣା, ପୂର୍ବ ଭାରତର ଏକ ଦଳିତ ସମ୍ପ୍ରଦାୟ  ସେଗୁଡିକ ମୁଖ୍ୟତ ବିହାର, ଉତ୍ତରପ୍ରଦେଶ ଏବଂ ାଡଖଣ୍ଡ ରାଜ୍ୟରେ ଦେଖିବାକୁ ମିଳେ  ଉର୍ଦ୍ଦୁ ଶବ୍ଦ ପାସୱାନର ଅର୍ଥ ହେଉଛି ଅଙ୍ଗରକ୍ଷୀ ବା  ଯିଏ ରକ୍ଷା କରେ   ସମ୍ପ୍ରଦାୟର ବିଶ୍ ାସ ଅନୁଯାୟୀ ଏହି ଶବ୍ଦର ଉତ୍ପତ୍ତି ବ୍ରିଟିଶ ଇଷ୍ଟ ଇଣ୍ଡିଆ କମ୍ପାନୀର ଆଦେଶ ଅନୁଯାୟୀ ବଙ୍ଗଳାର ନବାବ ସିରାଜ-ଉଦ- ଦ ଲାଙ୍କ ବିରୁଦ୍ଧରେ ଯୁଦ୍ଧରେ ଅଂଶଗ୍ରହଣ କରିବାରେ ଲାଗିଛି, ଏହା ପରେ ସେମାନଙ୍କୁ ଚ କିଦାର ପଦରେ ପୁରସ୍କୃତ କରାଯାଇଥିଲା ଏବଂ ପାଇଁ କରଆଦାୟକାରୀ । ସେମାନେ ନିଜର ବୀରତ୍ୱକୁ ଦୃ କରିବା ପାଇଁ ନିଆଁରେ ଚାଲିବା ପରି କେତେକ ରୀତିନୀତି ଅନୁସରଣ କରନ୍ତି "ପାସୱାନ୍"  ବା ଦୁସାଦ ପୂର୍ବ ଭାରତର ଏକ  "ଗେହଲୋଟ୍ ରାଜପୁତ୍"  ସମ୍ପ୍ରଦାୟ ଅଟେ। ପାସୱାନ୍ ଅର୍ଥାତ୍  "ପ୍ରଶଂସାର ଯୋଗ୍ୟ"  ହେଉଛି ଭାରତର ହିନ୍ଦୁମାନଙ୍କର ଏକ ସମ୍ପ୍ରଦାୟ। ପାସୱାନ୍ ସମାଜର ଇତିହାସ ଅତ୍ୟନ୍ତ ରହସ୍ୟମୟ ଅଟେ, ଯାହା ସମୟ ସହିତ ଅଧିକ ଅଜ୍ଞାତ ହୋଇଗଲା  ଆଜିର ସମୟରେ, ପାସୱାନ୍ ସମ୍ପ୍ରଦାୟର ଲୋକମାନେ ମୂଳତ ଉତ୍ତରପ୍ରଦେଶ, ମଧ୍ୟପ୍ରଦେଶ, ବିହାର, ଉତ୍ତରପ୍ରଦେଶ, ାଡଖଣ୍ଡ ଏବଂ ଭାରତର ଉତ୍ତର-ପୂର୍ବ ଭାରତରେ ବସବାସ କରନ୍ତି। ଗତ କିଛି ଦଶନ୍ଧି ମଧ୍ୟରେ ଏହି ସମ୍ପ୍ରଦାୟର ଅନେକ ସଦସ୍ୟ ଉନ୍ନତ ସନ୍ଧାନରେ ଅଛନ୍ତି। ଚାକିରି ଏବଂ ଶିକ୍ଷା ଇତ୍ୟାଦି ପାଇଁ ଦିଲ୍ଲୀ ଏବଂ ମୁମ୍ବାଇ ଭଳି ମହାନଗରରେ ସେହି ପରି ସୁଯୋଗଗୁଡିକ  ଏଥାଇମୋଲୋଜି  ପାସୱାନ୍ମାନେ ସେମାନଙ୍କର ସାମାଜିକ ସ୍ଥିତିରେ ଉନ୍ନତି ଆଣିବାକୁ ଅନେକ ଲୋକ ଏବଂ ପନ୍ୟାସିକ ଚରିତ୍ରରୁ ସେମାନଙ୍କର ଉତ୍ପତ୍ତି ଦାବି କରନ୍ତି  କେତେକ ବିଶ୍ବାସ ସେମାନେରୁ ଆରମ୍ଭ କରିଛନ୍ତି ଯେ , ଏକ ଏବଂରେ ଗ୍ରହ ମଧ୍ୟରୁ ହିନ୍ଦୁ ଅନ୍ୟାନ୍ୟରୁ ସେମାନଙ୍କର ଉତ୍ପତ୍ତି ଦାବି ସମୟରେ , ଗୋଟିଏ ଅଧିପତି।  "ଗହଲୋଟ୍ କ୍ଷତ୍ରିୟ" ରୁ ଉତ୍ପତ୍ତି ସମ୍ବନ୍ଧୀୟ ଦାବୀ ମଧ୍ୟ କେତେକ କାଷ୍ଟମେନଙ୍କ ଦ୍ ାରା ସ୍ଥିର ରହିଛି କିନ୍ତୁ ଅନ୍ୟମାନେ ଏହି ଦାବିଦାରମାନଙ୍କୁ କମ୍ ବୋଲି ଭାବନ୍ତି, କାରଣ ସେମାନେ ରାଜପୁତଙ୍କ ସହ ଜଡ଼ିତ ହେବାକୁ ପସନ୍ଦ କରନ୍ତି ନାହିଁ। ଏହା ମଧ୍ୟ କିଛି ଭୁମିହାରଙ୍କ ଦ୍ ାରା ଯୁକ୍ତି କରାଯାଇଛି ଯେ ସେମାନେ ଦୁଇଟି ଭିନ୍ନ ଜାତିର ପୁରୁଷ ଏବଂ ମହିଳାଙ୍କ ମଧ୍ୟରେ କ୍ରସ୍ ବିବାହର ବଂଶ ଅଟନ୍ତି। ଅବଶ୍ୟ, ପାସୱାନ୍ ସମ୍ପ୍ରଦାୟ ଏହି ତତ୍ତ୍ .ଗୁଡ଼ିକୁ ପ୍ରତ୍ୟାଖ୍ୟାନ କରି ଯୁକ୍ତି କରନ୍ତି ଯେ  'ଦୁସାଦ'  ନାମର ଉତ୍ପତ୍ତି ଦୁସାଦରେ ଅଛି, ଯାହାର ଅର୍ଥ ହେଉଛି  "ପରାଜିତ ହେବା କଷ୍ଟକର" । ଇତିହାସ ସେମାନଙ୍କୁ ଏକ ଅସ୍ପୃଶ୍ୟ ସମ୍ପ୍ରଦାୟ ଭାବରେ ବିବେଚନା କରାଯାଇଛି  ବିହାରରେ, ସେମାନେ ମୁଖ୍ୟତ ଭୂମିହୀନ, କୃଷି ଶ୍ରମିକ ଏବଂ ତିହାସିକ ଭାବରେ ଗାଁର ଜଗୁଆଳି ଏବଂ ଦୂତ ଅଟନ୍ତି  1900 ପୂର୍ବରୁ, ସେମାନେ ମଧ୍ୟ ଉତ୍ତରପ୍ରଦେଶ ଏବଂ ବିହାରରେ ଘୁଷୁରି ପାଳୁଥିଲେ। ମୁସଲମାନମାନଙ୍କୁ ପ୍ରତିହତ କରିବା ପାଇଁ ରଣନୀତି ବୋଲି କହି ପାସୱାନମାନେ ଘୁଷୁରି ପାଳନର ଦଖଲକୁ ରକ୍ଷା କରନ୍ତି। ସେମାନେ ମତ ଦିଅନ୍ତି ଯେ, ମୁସଲମାନମାନଙ୍କଠାରୁ ନିଜକୁ ରକ୍ଷା କରିବା ପାଇଁ, ପାସୱାନ୍ ିଅମାନେ ଘୁଷୁରିମାନଙ୍କ ହାଡ଼ରୁ ନିର୍ମିତ ଆମ୍ଲେଟ୍ ପିନ୍ଧିଥିଲେ ଏବଂ ଘୁଷୁରିମାନଙ୍କ ସହିତ ମୁସଲମାନଙ୍କ ଶତ୍ରୁତାକୁ ଦୃଷ୍ଟିରେ ରଖି ଘୁଷୁରିମାନଙ୍କୁ ସେମାନଙ୍କ ଦ୍ୱାରରେ ରଖୁଥିଲେ  ଯେହେତୁ ରାଜସ୍ଥାନର ରାଜପୁତମାନେ ବନ୍ୟ ଘୁଷୁରିମାନଙ୍କ ସହିତ ପାଳିତ ହୋଇଥିଲେ ଏବଂ ଏହି ବୃତ୍ତିକୁ ରକ୍ଷା କରିବା ପାଇଁ ଏହି ତଥ୍ୟ ସେମାନଙ୍କ ଦ୍ ାରା ବ୍ୟବହୃତ ହୋଇଥିଲା ଯାହା ଜାମିନ୍ଦରୀ ବ୍ୟବସ୍ଥାର ସମାପ୍ତି ପରେ ରାକ୍ଷୀ ଭାବରେ ସେବା କରିବାର ପାରମ୍ପାରିକ ବୃତ୍ତି ସହାୟକ ହୋଇପାରିନଥିଲା।
ବୁପ୍ରେନର୍ଫିନ/ନାଲୋକ୍ସୋନ  (ଇଂରାଜୀ ଭାଷାରେ / ଯାହାର ଏକ ବ୍ୟବସାୟୀକ ନାମ ସୁବୋକ୍ସୋନ/ ) ପ୍ରକୃତରେ ଦୁଇଟି ଔଷଧର ଏକ ମିଶ୍ରଣ   ‌  ଯେଉଁଥିରେ ବୁପ୍ରେନର୍ଫିନ ଓ ନାଲୋକ୍‌ସୋନ ଔଷଧ ଦ୍ୱୟ ଥାଏ । ଓପିଅଏଡ ବେମାରୀର   ଚିକିତ୍ସା ନିମନ୍ତେ ଏହା ସ‌ହିତ କାଉନସେଲିଙ୍ଗର   ଆବଶ୍ୟକତା ଥାଏ । ଉଇଥଡ୍ରଆଲ ଲକ୍ଷଣ ପ୍ରାୟ ୨୪ ଘଣ୍ଟା ମଧ୍ୟରେ କମିଯାଏ । ଜିଭ ତଳେ ବା ପାଟି ଭତରେ ବୁପ୍ରେନର୍ଫିନ/ନାଲୋକ୍‌ସୋନ ରଖି ଚିକିତ୍ସା କରାଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ କମ୍ ଶ୍ୱାସକ୍ରିୟା , ନିମ୍ନ ରକ୍ତଚାପ  , ଛୋଟ ଆଖି ପିତୁଳା   ଓ ନିଦ୍ରାଳୂ ଭାବ ଦେଖାଯାଏ । ମେଥାଡନ ଅପେକ୍ଷା ବୁପ୍ରେନର୍ଫିନ/ନାଲୋକ୍ସୋନର ମାତ୍ରାଧିକ ହେବା ସଙ୍କଟ କମ୍ ଥାଏ । କିନ୍ତୁ ମେଥାଡନ ଅପେକ୍ଷା ବୁପ୍ରେନର୍ଫିନ/ନାଲୋକ୍ସୋନ ଚିକିତ୍ସା ଶୀଘ୍ର ବନ୍ଦ କରିଦିଅନ୍ତି । ଗର୍ଭାବସ୍ଥାରେ ମେଥାଡନ ଅଧିକ ପସନ୍ଦ କରାଯାଏ । ଅଳ୍ପ ମାତ୍ରାରେ ବୁପ୍ରେନର୍ଫିନ ସାଧାରଣ ଓପିଅଏଡ   ପ୍ରଭାବ ଦେଖାଏ କିନ୍ତୁ ଅଧିକ ମାତ୍ରାରେ ଅଧିକ ପ୍ରଭାବ ଦେଖାଏ ନାହିଁ । ଏହି କାରଣରୁ ଏହାର ଅଧିକ ମାତ୍ରାର ସଙ୍କଟ ଅନ୍ୟ ଓପିଅଏଡ ଅପେକ୍ଷା କମ ଥାଏ । ନାଲୋକ୍‌ସୋନ ଏକ ଓପିଅଏଡ ପ୍ରତିରୋଧକ   ଯାହାକୁ ଇଞ୍ଜେକସନ ଆକାରରେ ଦେଲେ ଅନ୍ୟାନ୍ୟ ଓପିଅଏଡମାନଙ୍କୁ ଅବରୋଧ କରେ । ପାଟିରେ ଦେଲେ ନାଲୋକ୍‌ସୋନ ସ୍ୱଳ୍ପ ଅବଶୋଷିତ ହୁଏ ଓ ଇଞ୍ଜେକସନର ଅପ‌ବ୍ୟବ‌ହାର ରୋକିବା ନିମନ୍ତେ ଏହା ଦିଆଯାଏ । ତ‌ଥାପି ଇଞ୍ଜେକସନ ଓ ନାସା ପଥରେ ଏହା ନେଇ ଅପ‌ବ୍ୟବ‌ହାର ହେଉଛି । ଯୁକ୍ତରାଷ୍ଟ୍ର ଆମେରିକାରେ ଏହାର ଅପବ୍ୟବ‌ହାର ହାର ଅନ୍ୟାନ୍ୟ ଓପିଅଏଡ ଅପେକ୍ଷା କମ୍ । ବୁପ୍ରେନର୍ଫିନ/ନାଲୋକ୍ସୋନର ଏହି ଫର୍ମୁଲା ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସନ ୨୦୦୨ରେ ସ୍ୱୀକୃତ ହୋଇଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଦୈନିକ ଡୋଜର ମୂଲ୍ୟ ସନ ୨୦୧୭ରେ ୨.୩୨ରୁ ୩.୧୫ ଆମେରୀକୀୟ ଡଲାର ଥିଲା । ସନ ୨୯୧୫ରେ ଇଂଲଣ୍ଡରେ ଏହାର ମୂଲ୍ୟ ଦୈନିକ ୦.୯୦ରୁ ୨.୭୨ ପାଉଣ୍ଡ ଥିଲେ । ମଧ୍ୟ ୨୦୧୮ରେ ଏହାର ଏକ ଜେନେରିକ ସଂସ୍କରଣ   ସ୍ୱୀକୃତ ହୋଇଥିଲା ।
କେସରି  କନ୍ନଡ଼:         ଏକ ଭାରତୀୟ ଭୋଜନ ଅଟେ ଯାହା ସମଗ୍ର ଦେଶରେ ଲୋକପ୍ରିୟ ହୋଇଥାଏ । ଏହାର ପ୍ରସ୍ତୁତି ପାଇଁ ବ୍ୟବହାର ଶାସ୍ତ୍ରୀୟ ସାମଗ୍ରୀ ସୁଜି, ଚିନି, ଘିଅ , ପାଣି ଏବଂ କ୍ଷୀର । ଉତ୍ପାଦର ଉପଲବ୍ଧତା ଆଧାରରେ , କେସରିର ଏକ ବଡ଼ ପସନ୍ଦ ପ୍ରତି ଜାଗାରେ ଅଲଗା ଅଲଗା ଅଟେ । ଏହା ସପୁରୀ କଦଳୀ, ଆମ୍ବ, ନଡ଼ିଆ, ଏବଂ ମୁଖ୍ୟରୂପେ ଭାତ ସହିତ ତିଆରି ହୋଇଥାଏ । ଏହା କାର୍ଣ୍ଣାଟକରୁ ଆରମ୍ଭ ହୋଇଥିଲା । ଦକ୍ଷିଣ-ଭାରତର କାର୍ଣ୍ଣାଟକ ରାଜ୍ୟର ଏକ କାର୍ଣ୍ଣାଟକ ଭୋଜନ ଅଟେ ଏବଂ ପର୍ବ  (ଉଗାଡ଼ି)ର ଏକ ଲୋକପ୍ରିୟ ଖାଦ୍ୟ ଅଟେ  । କନ୍ନଡରେ କେସରି ଶବ୍ଦ ମସଲା  "କମଳା" କୁ ସନ୍ଦର୍ଭିତ କରିଥାଏ , ଯାହାର ଉପଯୋଗ ହୋଇଥାଏ , ଯାହାର ପରିଣାମ ସ୍ୱରୂପ ଜଫ୍ରାନ-କମଳା-ହଳଦିଆ ରଙ୍ଗରେ ପରିଣତ ହୋଇଥାଏ । ଏହା ମିଠା ଖାଦ୍ୟ ବ୍ୟତୀତ ସାମାନ୍ୟ ଜଳଖିଆ ରୂପେ ମଧ୍ୟ ବ୍ୟବହାର କରାଯାଏ । ଏହା ଉପ୍ପିଟୁ କିମ୍ବା ଖରା ଭାତ ସହିତ ପରସା ଯାଇଥାଏ ଏବଂ ବରାବର ମାତ୍ରାରେ ଦୁଇ ବ୍ୟଞ୍ଜନ ଏକ ପ୍ଲେଟକୁ  "ଚାଉ ଚାଉ ଭାତ"  ରୂପେ ଲୋକପ୍ରିୟ ହୋଇଥାଏ । ଉତ୍ତର ଭାରତରେ ଏହାକୁ  "ମୀରା ପେୟ"  କୁହାଯାଏ, ଯେପରି ଶୀରା କିମ୍ବା ସୁଜି ହଲୱା କୁହାଯାଏ । ଏହା ବହୁତ କମ କିମ୍ବା ବହୁତ ଘିଅ, ବିଭିନ୍ନ ରଙ୍ଗ କିମ୍ବା କେଶର ସହିତ ସରଳ ହୋଇ ନଥାଏ , ହୁଏତ ଏହା କାର୍ଣ୍ଣାଟକର ବାସ୍ତବିକ ପାରମ୍ପରିକ ରେସିପି ନୁହଁ । ଏହା ମରାଠୀ/ହିନ୍ଦୀରେ ଶୀରା ରୂପେ ବ୍ୟାପକ ଭାବେ ଲୋକପ୍ରିୟ ହୋଇଥାଏ । ତେଲୁଗୁରେ ରାବ କେସରି, ଉତ୍ତରରେ ସୁଜି ହଲୱା, ତାମିଲରେ ସୁଜୀଜୀ ଏବଂ ରାବ କେସରି କୁହାଯାଇଥାଏ ।
ଦିଲ୍‌ କା ରାଜା ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟି ନିର୍ଦ୍ଦେଶକ ଦିଲ୍ଲୀପ ପଣ୍ଡାଙ୍କ ନିର୍ଦ୍ଦେଶନାରେ ନିର୍ମିତ ହୋଇଥିଲା । ବୈଦ୍ୟନାଥ ଦାଶ ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶକ ଥିଲେ । ରବିନ୍ଦ୍ର ପଣ୍ଡା ଚଳଚ୍ଚିତ୍ରଟିକୁ ପ୍ରଯୋଜନା କରିଥିଲେ । ଏହି ଚଳଚ୍ଚିତ୍ରରେ ନାୟକ ଭୂମିକାରେ ଅଭିନୟ କରିଥିଲେ ଜ୍ୟୋତିରଞ୍ଜନ । ଚଳଚ୍ଚିତ୍ରଟି ଏକ ତ୍ରିକୋଣୀୟ ପ୍ରେମକାହାଣୀକୁ ନେଇ ନିର୍ମିତ ହୋଇଥିଲା, ଯେଉଁଥିରେ ପିଙ୍କି ପ୍ରିୟଦର୍ଶନୀ ଏବଂ ଦୀପିକା ସମାନ୍ତରଳ ନାୟିକା ଭାବରେ ଅଭିନୟ କରିଥିଲେ । ପ୍ରେମ, ପ୍ରଣୟ, ଭଲ ପାଇବା, ତ୍ୟାଗ, ସଭିଙ୍କୁ ଖୁସି ରଖିବା, ନିଜର ଦୁଃଖକୁ ନିଜ ଭିତରେ ଚାପି ରଖିବା ଭଳି ଥିବା କଥା ରହିଥିବା ଏହି ଚଳଚ୍ଚିତ୍ରଟି ଭାଲେଣ୍ଟାଇନ୍ ଡେରେ ମୁକ୍ତିଲାଭ କରିଥିଲା । ଅଭିନୟ ଏହି ଚଳଚ୍ଚିତ୍ରରେ ନାୟକ ରୂପେ ଅଭିନୟ କରିଥିଲେ ଜ୍ୟୋତି ରଞ୍ଜନ ନାୟକ । ଜ୍ୟୋତି ପୂର୍ବରୁ ଦୁଇଟି ଚଳଚ୍ଚିତ୍ର ଦେଲେ ଧରା କଥା ସରେ ଏବଂ ନିଝୁମ ରାତିର ସାଥିରେ ଅଭିନୟ କରିସାରିଥିଲେ । ଏହା ଥିଲା ତାଙ୍କର ୩ୟ ଚଳଚ୍ଚିତ୍ର । ତାଙ୍କର ଦୁଇଜଣ ନାୟିକା ଭାବରେ ଅଭିନୟ କରିଥିଲେ ପିଙ୍କି ପ୍ରିୟଦର୍ଶନୀ ଏବଂ ଦୀପିକା । ପ୍ରଥମରେ ଦେବସ୍ମିତା ପଣ୍ଡାକୁ ଦୀପିକାଙ୍କ ସ୍ଥାନରେ ନିଆଯାଇଥିଲା । ମହୁରତ ସମୟରେ ଦେବସ୍ମିତା ଉପସ୍ଥିତ ଥିଲେ, ମାତ୍ର ପରେ ପରେ ତାଙ୍କ ବଦଳରେ ଦୀପିକାଙ୍କୁ ସ୍ଥାନ ମିଳିଥିଲା । ଅନ୍ୟାନ୍ୟ କଳାକାର ଭାବରେ ବିରଷ୍ଠ ଅଭିନେତା ମିହିର ଦାସ, ଉତ୍ତମ ମହାନ୍ତି, ପ୍ରଦ୍ୟୁମ୍ନ ଲେଙ୍କା ଏବଂ ପ‌ପୁ ପମ ପମ ଆଦି ମଧ୍ୟ ଅଭିନୟ କରିଥିଲେ । ଅନ୍ୟତମ ବରିଷ୍ଠ ଅଭିନେତା ବାବୁ ପ୍ରଧାନ ଏବଂ ତାଙ୍କ ପୁଅ ପ‌ପୁ ମଧ୍ୟ ଏହି ଚଳଚ୍ଚିତ୍ରରେ ଅଭିନୟ କରିଛନ୍ତି । ପ‌ପୁଙ୍କର ଏହା ଥିଲା ପ୍ରଥମ ଚଳଚ୍ଚିତ୍ର । ଜ୍ୟୋତି ରଞ୍ଜନ ନାୟକ ପିଙ୍କି ପ୍ରିୟଦର୍ଶନୀ ଦୀପିକା ଉତ୍ତମ ମହାନ୍ତି ପ୍ରଦ୍ୟୁମ୍ନ ଲେଙ୍କା ପପୁ ପମ ପମ ମିହିର ଦାସ ଜୀବନ ପଣ୍ଡା ମନୋଜ ଦାସ ଭୂପତି ତ୍ରିପାଠୀ ଚୁଙ୍ଗା ଶୋଭା ପ୍ରତିଭା ପଣ୍ଡା କାଳିଆ ବାବୁ ପ୍ରଧାନ ପ‌ପୁ କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ପୁଲକ, ଅଞ୍ଜଳି ଦତ୍ତ ଏହି ଚଳଚ୍ଚିତ୍ରରେ ପ୍ରଚ୍ଛଦପଟ ଗାୟକ- ଗାୟିକା ରୂପେର ପ୍ରଥମ କରି ସୁଯୋଗ ପାଇଥିଲେ । ସୁଧାକର ବସନ୍ତ ମଧ୍ୟ ଏହି ଚଳଚ୍ଚିତ୍ରରେ ନୃତ୍ୟ ନିର୍ଦ୍ଦେଶନା ଦେଇଥିଲେ ।
ୟଶ ରାଜ ଚୋପ୍ରା  (୨୭ ସେପ୍ଟେମ୍ବର ୧୯୩୨- ୨୧ ଅକ୍ଟୋବର ୨୦୧୨) ଜଣେ ଭାରତୀୟ କଥାଚିତ୍ର ନିର୍ଦ୍ଦେଶକ, ଚିତ୍ରନାଟ୍ୟ ଲେଖକ ଓ ପ୍ରଯୋଜକ ଥିଲେ  ।
ଏବଲିନ ଲକ୍ଷ୍ମୀ ଶର୍ମା  (ଜନ୍ମ: ୧୨ ଜୁଲାଇ ୧୯୮୬) ଜଣେ ଜର୍ମାନ ଜନ୍ମିତା ଭାରତୀୟ ମଡେଲ ଏବଂ ଅଭିନେତ୍ରୀ  । ସେ ୨୦୦୬ରେ ଇଂରାଜୀ ଚଳଚ୍ଚିତ୍ର ଟର୍ଣ୍ଣ ଲେଫ୍ଟ ଜରିଆରେ ଅଭିନୟ ଆରମ୍ଭ କରିଥିଲେ । ୨୦୧୨ରେ ସେ ଫ୍ରମ ସିଡ୍‌ନୀ ଉଇଥ୍ ଲଭ୍ କଥାଚିତ୍ର ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ନୌଟଙ୍କି ସାଲା, ୟେ ଜବାନୀ ହୈ ଦିୱାନୀ, ଇସ୍କ, ୟାରିୟାଁ, ମେଁ ତେରା ହିରୋ, କୁଛ୍ କୁଛ୍ ଲୋଚା ହୈ ଭଳି ହିନ୍ଦୀ କଥାଚିତ୍ରରେ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ଏବଲିନ ଶର୍ମା ୧୨ ଜୁଲାଇ ୧୯୮୬ରେ ଜର୍ମାନର ଫ୍ରାଙ୍କଫର୍ଟରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ପଞ୍ଜାବୀ ଏବଂ ମାଆ ଜଣେ ଜର୍ମାନ ଅଧିବାସୀ ଥିଲେ । ଅଭିନୟ ଜୀବନ ଏବଲିନ ୨୦୦୬ରେ ଏକ ବ୍ରିଟଶ୍ ଚଳଚ୍ଚିତ୍ର ଟର୍ଣ୍ଣ ଲେଫ୍ଟ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ୨୦୧୨ରେ ସେ ହିନ୍ଦୀ କଥାଚିତ୍ର ଫ୍ରମ୍ ସିଡୀନି ଉଇଥ୍ ଲଭ୍ ଜରିଆରେ ହିନ୍ଦୀ କଥାଚିତ୍ର ଜଗତରେ ପ୍ରବେଶ କରିଥିଲେ । ସେହି ବର୍ଷ ସେ ୟେ ଜବାନୀ ହୈ ଦିୱାନୀ, ନୌଟଙ୍କି ସାଲା ଏବଂ ଇସ୍କ ଭଳି ହିନ୍ଦୀ କଥାଚିତ୍ରରେ ଅଭିନ୍ୟ କରିଥିଲେ । ୨୦୧୪ରେ ସେ ୟାରିୟାଁ ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୫ରେ ତାଙ୍କ ଅଭିନୀତ ଚଳଚ୍ଚିତ୍ର କୁଛ୍ କୁଛ୍ ଲୋଚା ହୈ ଅଭିନେତା ନବଦୀପ ଛବ୍‌ରା, ସନି ଲିୟୋନ ଏବଂ ରାମ କପୁରଙ୍କ ସ‌ହ ମୁକ୍ତିଲାଭ କରିଥିଲା । ଅଗଷ୍ଟ ୨୦୧୪ରେ ତାଙ୍କର ପ୍ରଥମ ଗୀତ ଆଲବମ୍ ସମଥିଙ୍ଗ୍ ବିଉଟିଫୁ ମୁକ୍ତିଲାଭ କରିଥିଲା । ସେ ଏକ କାର୍ଯ୍ୟକ୍ରମ ଲାଇଫ ମେଁ ଏକ ବାର୍‌ର ଉପସ୍ଥାପନା କରିଥିଲେ ।
ନୀଳମଣୀ ଫୁକନ  (ଜନ୍ମ ୧୯୩୩) ଜଣେ ଅସମୀୟା ଭାଷାର କବି ଓ ଶିକ୍ଷାବିତ  । ତାଙ୍କ ଲେଖା ଫ୍ରେଞ୍ଚ ଭାଷାର ପ୍ରତୀକବାଦରୁ ଅନୁପ୍ରାଣିତ ଏବଂ ଅସମୀୟା ଭାଷାରେ ଏହି ଧାରାର ସେ ପ୍ରମୂଖ କବି । ତାଙ୍କର ପ୍ରମୂଖ ରଚନା ମଧ୍ୟରେ  "ସୂର୍ଯ୍ୟ ହେନୁ ନାମି ଆହେ ଏଇ ନଦିୟେଦି" ,  "ଗୁଲାପି ଜାମୁର ଲଗ୍ନ"  ଏବଂ  "କବିତା"  । ନୀଳମଣି କବିତା ସଂକଳନ  "କବିତା"  ପାଇଁ ୧୯୮୧ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ୧୯୯୦ରେ ପଦ୍ମଶ୍ରୀ ଓ ୨୦୦୨ରେ କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ ପାଇଥିଲେ । ପ୍ରାରମ୍ଭିକ ଜୀବନ ଓ ଶିକ୍ଷା ନୀଳମଣି ଆସାମର ଗୋଳାଘାଟ ଜିଲ୍ଲାର ଡେରାଗାଁଠାରେ ଜନ୍ମଗ୍ରହଣ କରିଥିଲେ । ୧୯୬୧ମସିହାରେ ସେ ଗୁଆହାଟି ବିଶ୍ୱବିଦ୍ୟାଳୟରୁ ଇତିହାସରେ ସ୍ନାତକୋତ୍ତର ଶିକ୍ଷାଗ୍ରହଣ କରିଥିଲେ । ୧୯୫୦ମସିହାରୁ ସେ କବିତା ଲେଖିବା ଆରମ୍ଭ କରିଥିଲେ । ବୃତିଗତ ଜୀବନ ଗୁଆହାଟିର ଆର୍ଯ୍ୟ ବିଦ୍ୟାପୀଠରେ ନୀଳମଣି ୧୯୬୪ ମସିହାରୁ ଅଧ୍ୟାପନା ଆରମ୍ଭ କରିଥିଲେ ଓ ୧୯୯୨ ମସିହାରେ ସେଠାରୁ ଅବସର ଗ୍ରହଣ କରିଥିଲେ ସେ ଜାପାନିଜ ଓ ୟୁରୋପିୟ ଭାଷାର କବିତା ଅହମୀୟା ଭାଷାକୁ ଅନୁବାଦ କରିଥିଲେ ।
ଲୋଫେକ୍ସିଡାଇନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଲୁକେମିରା ଏହାର ଏକ ବିକ୍ରୟ ନାମ, ହେଉଛି ଓପିଓଏଡ ପ୍ରତ୍ୟାହାର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଏହା ବୁପ୍ରେନର୍ଫିନ ପରି ପ୍ରଭାବଶାଳୀ ନୁହେଁ । ଏହା ପାଟିରେ ଦିଆଯାଏ । ଏହା ଦୁଇ ସପ୍ତାହ ପର୍ଯ୍ୟନ୍ତ ବ୍ୟବ‌ହାର କରାଗଲା ପରେ ଧୀରେ ଧୀରେ ବନ୍ଦ କରିଦେବା ଉଚିତ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୋଇବାରେ ଅସୁବିଧା, ଛିଡା ହେବା ସହିତ ନିମ୍ନ ରକ୍ତଚାପ, ମନ୍ଥର ହୃଦସ୍ପନ୍ଦନ, ନିଦ୍ରାଳୁ ଭାବ ଏବଂ ଶୁଖିଲା ପାଟି ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଲଙ୍ଗ କ୍ୟୁଟି ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥାରେ ବ୍ୟବହାରର ସୁରକ୍ଷା ଅସ୍ପଷ୍ଟ ଅଟେ । ଏହା ଏକ <  " " >୨</ > ଆଡ୍ରେନର୍ଜିକ ରିସେପ୍ଟର ଆଗୋନିଷ୍ଟ । ୨୦୧୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଲୋଫେକ୍ସିଡାଇନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୦.୧୮ ମିଗ୍ରା ବିଶିଷ୍ଟ ୮୪ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୭୦୦ ଡଲାର ଥିଲା । ସମତୁଲ ଔଷଧ କ୍ଲୋନିଡିନର ମୂଲ୍ୟ ୧୦ ଡଲାରରୁ କମ୍ ଅଟେ । ୧୦୨୧ ମସିହା ସୁଦ୍ଧା ବ୍ରିଟେନରେ ଏହା ବ୍ୟବସାୟିକ ଭାବରେ ଉପଲବ୍ଧ ହୋଇ ନଥିଲା ।
ରୁମା ଦେବୀ  (ଜନ୍ମ ୧୬ ନଭେମ୍ବର ୧୯୮୮), ଜଣେ ଭାରତୀୟ ସାମାଜିକ କର୍ମୀ, ଫ୍ୟାଶନ୍ ଡିଜାଇନର୍ ଏବଂ ବାରମର, ରାଜସ୍ଥାନର ପାରମ୍ପାରିକ ହସ୍ତତନ୍ତ କଳାକାର ଅଟନ୍ତି  । ରୁମା ଦେବୀ ଭାରତୀୟ ମହିଳାମାନଙ୍କ ପାଇଁ ସର୍ବୋଚ୍ଚ ନାଗରିକ ସମ୍ମାନ  ନାରୀ ଶକ୍ତି ପୁରସ୍କର ୨୦୧୮  ଗ୍ରହଣ କରିଥିଲେ । ସେ ୩୦,୦୦୦ ରୁ ଅଧିକ ଗ୍ରାମୀଣ ମହିଳାଙ୍କ ନେଟୱାର୍କ ସହିତ ଜଡିତ ହୋଇ ସେମାନଙ୍କୁ ତାଲିମ ଦେବା ସହିତ ସେମାନଙ୍କୁ ଜୀବିକା ସହ ଯୋଡିଥିଲେ । ପ୍ରାରମ୍ଭିକ ଏବଂ ବ୍ୟକ୍ତିଗତ ଜୀବନ ରୁମା ଦେବୀ ୧୯୮୮ ମସିହାରେ ଜନ୍ମଗ୍ରହଣ କରିଥିଲେ ଏବଂ ରାଜସ୍ଥାନର ବାରମର ରାୱତସରରେ ବଢ଼ିଥିଲେ । ସେ ଅଷ୍ଟମ ଶ୍ରେଣୀରେ ପଢ଼ୁଥିବା ସମୟରେ ସ୍କୁଲ ଛାଡିଥିଲେ । ସେ ପିଲାଦିନେ ଜେଜେମା ଙ୍କଠାରୁ ଏମ୍ବ୍ରୋଡୋରୀ କାମ ଶିଖିଥିଲେ । ସେ ୧୭ ବର୍ଷ ବୟସରେ ବିବାହ କରିଥିଲେ ଏବଂ ଜନ୍ମର ୪୮ ଘଣ୍ଟା ମଧ୍ୟରେ ପ୍ରଥମ ପୁଅକୁ ହରାଇଥିଲେ । ବୃତ୍ତି ସେ ରୋଜଗାର ପାଇଁ କିଛି କାମ କରିବା ଆରମ୍ଭ କଲେ । ସେ ନିଜ ଗାଁର ପ୍ରାୟ ୧୦ ଜଣ ମହିଳାଙ୍କୁ ନେଇ ୨୦୦୬ ମସିହାରେରେ ଏକ ସ୍ୱୟଂ ସହାୟକ ଗୋଷ୍ଠୀ ଆରମ୍ଭ କରିଥିଲେ । ପ୍ରତ୍ୟେକ ମହିଳାଙ୍କଠାରୁ ୧୦୦ ଟଙ୍କା ଅବଦାନ ନେଇ ସେ ତକିଆ ଏବଂ ବ୍ୟାଗ ତିଆରି କରିବା ପାଇଁ ପୁରୁଣା ସିଲେଇ ମେସିନ୍, କପଡା, ସୂତା ଏବଂ ପ୍ଲାଷ୍ଟିକ୍ ଖୋଳ କିଣିଥିଲେ । ସଫଳତାର ଅନ୍ୱେଷଣ ତାଙ୍କୁ ବାରମେରର ଗ୍ରାମିଣ ବିକାଶ ଇଭାମ ଚେତନା ସନ୍ଥାନର ଦ୍ୱାରସ୍ଥ କରିଥିଲା  ଏବଂ ସେ ୨୦୦୮ ମସିହାରେ ଏଥିରେ ସଦସ୍ୟ ଭାବରେ ଯୋଗ ଦେଇଥିଲେ ଏବଂ ୨୦୧୦ ମସିହାରେ ଅଣ-ସରକାରୀ ସଂଗଠନର ସଭାପତି ହୋଇଥିଲେ । ସେ ୨୦୧୦ ମସିହାରେ ଦିଲ୍ଲୀର ରାଫି ମାର୍ଗରେ ନିଜର ପ୍ରଥମ ପ୍ରଦର୍ଶନୀ ଏବଂ ରାଜସ୍ଥାନ ହେରିଟେଜ୍ ସପ୍ତାହ ୨୦୧୬ ମସିହାରେ ନିଜର ପ୍ରଥମ ଫ୍ୟାଶନ୍ ସୋ କରିଥିଲେ । ସେ ବର୍ତ୍ତମାନ ଭାରତର ଆଦିବାସୀ କାରିଗର ଏବଂ ସଂଖ୍ୟାଲଘୁ ସମ୍ପ୍ରଦାୟର ହସ୍ତଶିଳ୍ପକୁ ପ୍ରୋତ୍ସାହିତ କରିବା ଦିଗରେ କାର୍ଯ୍ୟ କରୁଛନ୍ତି । ସମ୍ମାନ ଓ ପୁରସ୍କାର ନାରୀ ଶକ୍ତି ପୁରସ୍କାର  (୨୦୧୮) ଭାରତର ରାଷ୍ଟ୍ରପତି ଶ୍ରୀ.ରାମନାଥ କୋବିନ୍ଦଙ୍କ ଦ୍ୱାରା ଉପସ୍ଥାପିତ  । ହାର୍ଭାର୍ଡ ୟୁନିଭରସିଟି, ବୋଷ୍ଟନ୍, ଆମେରିକାର ୧୭ତମ ଭାରତ ସମ୍ମିଳନୀରେ  (୧୫-୧୬ ଫେବୃଆରୀ ୨୦୨୦) ପ୍ୟାନେଲିଷ୍ଟ ଭାବରେ ଆମନ୍ତ୍ରିତ  । ମହିଳା ଦିବସର ସ୍ୱତନ୍ତ୍ର ଏପିସୋଡରେ  (୧୦ ଜୁଲାଇ ୨୦୨୧) ଭାରତୀୟ ଗୀତ ରିଆଲିଟି ସୋ  'ଇଣ୍ଡିଆନ୍ ଆଇଡଲ୍' ରେ ଆମନ୍ତ୍ରିତ ।  '୨୦୧୯ ମସିହାର ଡିଜାଇନର୍'  ଟାଇଟଲ ଜିତିଥିଲେ । ଆମ୍ବାସାଡର ଏବଂ ଆଦିବାସୀ ଭାରତର ମୁଖ୍ୟ ଡିଜାଇନର୍ । ରାଜ୍ୟ ବ୍ରାଣ୍ଡ ଆମ୍ବାସାଡର, ରାଜୀବିକା । ମହାତ୍ମା ଜ୍ୟୋତି ରାଓ ଫୁଲେ ବିଶ୍ୱବିଦ୍ୟାଳୟ, ଜୟପୁର ଦ୍ୱାରା କଳା ଓ ବସ୍ତ୍ର କ୍ଷେତ୍ରରେ ଡକ୍ଟରେଟ୍ ଦ୍ୱାରା ସମ୍ମାନିତ । ଶ୍ରୀଲଙ୍କାର ସରକାରଙ୍କ ଦ୍ୱାରା ଶିଳ୍ପ ଅଭିମାନି ପୁରସ୍କାର: ହସ୍ତତନ୍ତର ପ୍ରୋତ୍ସାହନ ।
ଜନ ଗଣ ମନ ' ଭାରତର ଜାତୀୟ ସଙ୍ଗୀତ ଅଟେ । ଏହା ୨୪ ଜାନୁଆରୀ ୧୯୫୦ରେ ସମ୍ବିଧାନ ସଭାଦ୍ୱାରା ସରକାରୀ ଭାବେ ଗ୍ରହଣ କରାଯାଇଥିଲା । ୨୭ ଡିସେମ୍ବର ୨୦୧୧ରେ ଏହାର ପ୍ରଥମ ଗାନର ଶତବର୍ଷ ପାଳନ କରାଯାଇଥିଲା ।
ଡୋଳା ବାନାର୍ଜୀ ବଙ୍ଗଳା:                (ଜନ୍ମ ଜୁନ ୨ , 1980 )ଜଣେ ଭାରତୀୟ ମହିଳା କ୍ରୀଡ଼ାବିଦ୍‌  । ସେ ଜାତୀୟ ଓ ଆନ୍ତର୍ଜାତୀୟ ସ୍ତରରେ ଅର୍ଚେରୀରେ ପ୍ରତିଯୋଗିତା କରନ୍ତି ଓ ଦେଶ ପାଇଁ ବହୁ ପଦକ ମଧ୍ୟ ବିଜୟୀ ହେଇଛନ୍ତି । ପ୍ରାରମ୍ଭିକ ଜୀବନୀ ଡୋଳା ବାନାର୍ଜୀ କଲିକତାର ଅଶୋକ ବାନାର୍ଜୀ ଓ କଳ୍ପନା ବାନାର୍ଜୀଙ୍କ କନ୍ୟା । ସେ ବାରନଗରୀ ରାଜକୁମାରୀ ମେମୋରିଆଲ ହାଇ ସ୍କୁଲରୁ ଶିକ୍ଷା ପାଇଥିଲେ । ସେ ମାତ୍ର 9 ବର୍ଷ ବୟସରୁ ବାରନଗର ଆର୍ଚେରୀ କ୍ଲବରେ ଯୋଗଦାନ କରି ଆର୍ଚେରୀରେ ପ୍ରଶିକ୍ଷଣ ନଉଥିଲେ । ସେ ୧୯୯୬ ମସିହାରେ ଯୁବ ବିଶ୍ୱ ଆର୍ଚେରୀ ଚମ୍ପିୟାନଶିପରେ ସାନ ଦିଆଗୋଠାରେ ଭାଗନେଇଥିଲେ । ଖେଳ ଜୀବନୀ ଡୋଳା ୨୦୦୪ ମସିହା ଅଲିମ୍ପିକରେ ଭାରତ ତରଫରୁ ଯୋଗ ଦାନ କରିଥିଲେ । ସେ ସେଠାରେ ମହିଳା ଶିଂଗଲ ବିଭାଗ ଆର୍ଚେରୀରେ 13 ତମ ସ୍ଥାନରେ ରହିଥିଲେ । ସେହି ଅଲିମ୍ପିକରେ ସେ ମହିଳା ଦଳଗତ ପ୍ରତିଯୋଗିତା ପାଇଁ ମଧ୍ୟ ଯୋଗ୍ୟତା ହାସଲ କରିଥିଲେ । ୨୦୦୭ ମସିହା ଅଗଷ୍ଟ ମାସରେରେ ଇଂଲଣ୍ଡରେ ହେଇଥିବା ବିଶ୍ୱ କପ ଆର୍ଚେରୀ ପ୍ରତିଯୋଗିତାର ଶିଂଗଲ ପ୍ରତିଯୋଗିତାରେ ସେ ସ୍ୱର୍ଣ୍ଣ ପଦକ ଜିତିଥିଲେ । ଏହା ଫଳରେ ସେ ନଭେମ୍ବର ୨୦୦୭ ମସିହାରେ ଦୁବାଇଠାରେ ହେଇଥିବା ବିଶ୍ୱ କପ ଫାଇନାଲରେ ଖେଳିବାର ଯୋଗ୍ୟତା ହାସଲ କରିଥିଲେ । ସେହି ପ୍ରତିଯୋଗିତାରେ ବିଜୟୀ ହେବା ଫଳରେ ଡୋଳା ବିଶ୍ୱ ଆର୍ଚେରୀ ରଙ୍କିଙ୍ଗରେ ପ୍ରଥମ ସ୍ଥାନ ହାସଲ କରିଥିଲେ । ଏହା ପରେ ସେ ୨୦୦୮ ମସିହା ବେଜିଂ ଅଲିମ୍ପିକରେ ଯୋଗ ଦେଇଥିଲେ ମଧ୍ୟ ପଦକ ପାଇ ନ ଥିଲେ । ୨୦୧୦ ମସିହାରେ ଦିଲ୍ଲୀରେ ହେଇଥିବା କମନୱେଲ୍‌ଥ ଖେଳରେ ଡୋଳା ଭାରତ ପାଇଁ ଦଳଗତ ପ୍ରତିଯୋଗିତା ରେଦୀପିକା କୁମାରୀ ଓ ବୌମାଲ୍ୟ ଦେବୀ ଙ୍କ ସହ ସ୍ୱର୍ଣ୍ଣ ପଦକ ହାସଲ କରିଥିଲେ । ଡୋଳା ବାନାର୍ଜୀ ମହିଳା ଆର୍ଚେରୀରେ ଦ୍ୱିତୀୟ ପ୍ରତିଯୋଗୀ ଭାବରେ ଭାରତ ସରକାରଙ୍କ ସମ୍ମାନ-ଜନକ ଅର୍ଜୁନ ପୁରସ୍କାର ପାଇଥିଲେ । ବ୍ୟକ୍ତିଗତ ଜୀବନ ଡୋଳାଙ୍କ ସାନ ଭାଇ ରାହୁଲ ବାନାର୍ଜୀ ମଧ୍ୟ ଜଣେ ଆର୍ଚର । ଗାୟକ ଶାନ ଓ ଗାୟିକା ସାଗରିକା ତାଙ୍କର ସମ୍ପର୍କିତ ।
ପୁରାତନ କାଳରୁ ପରିବ‌ହ‌ନ ନିମିତ୍ତ ଶଗଡ଼ିର ବ‌ହୁଳ ବ୍ୟବ‌ହାର ରହିଆସିଛି । ପୂର୍ବେ ଶ୍ରୀଗୁଣ୍ଡିଚା ମନ୍ଦିର ଓ ଶ୍ରୀମନ୍ଦିର ମଧ୍ୟରେ ପ୍ରାଚୀନ ମାଳିନୀ ନ‌ଦୀ ପ୍ରବାହିତ ହେଉଥିଲା । ପରବର୍ତ୍ତୀ ସମୟରେ ଏହି ନ‌ଦୀକୁ ପୋତି ଦିଆଯାଇଥିଲା, ଯାହାକି ଏବେ ଶରଧାବାଲି ନାମରେ ନାମିତ । ମହାପ୍ରଭୁଙ୍କ ରଥଯାତ୍ରା ସମୟରେ ତିନି ଠାକୁର ତିନି ରଥରେ ବିରାଜମାନ ହୋଇ ଏହି ନ‌ଦୀ ପର୍ଯ୍ୟନ୍ତ ଯାଉଥିଲେ ଆଉ ଡଙ୍ଗା ସ‌ହାୟତାରେ ନ‌ଦୀ ପାର ହୋଇ ତିନିଗୋଟି କାଠ ନିର୍ମିତ ଶଗଡ଼ିରେ ଯାଇ ଆଡ଼ପ ମଣ୍ଡପରେ ବିରଜିତ ହେଉଥିଲେ । ଏହି ଶଗଡ଼ିର ବ୍ୟବ‌ହାର କବିମାନଙ୍କର ଭଜନରେ ମଧ୍ୟ ପରିଲକ୍ଷିତ ହୋଇଛି । ୧୬୨୨ ମସିହାରେ ଭକ୍ତ ସାଲବେଗ ଜଣାଣରେ ମଧ୍ୟ ମ‌ହାପ୍ରଭୁଙ୍କ ସେବରେ ଶଗଡ଼ିର ନିୟୋଜନ ବିଷୟରେ ଉଲ୍ଲେଖ ରହିଛି । ଦାରୁ ଶଗଡ଼ି ବନଯାଗ ଯାତ୍ରାରେ ଦାରୁ ଚିହ୍ନଟ ହୋଇସାରିବା ପରେ ଯେତେବେଳେ ଦାରୁ ଛେଦନ ସାରି ଶ୍ରୀମନ୍ଦିରକୁ ନେବାର କଥା ଆସେ ସେତେବେଳେ ଦରକାର ହୁଏ ଏହି ଶଗଡ଼ି, ଯାହାକୁ ଦାରୁ ଶଗଡ଼ି ନାମରେ ଆମେ ବୋଲାଇଥାଉ । ଏହି ଶଗଡ଼ି ସାହାଯ୍ୟରେ ଦାରୁମାନ ଶ୍ରୀମନ୍ଦିରକୁ ନିଆଯାଇଥାଏ । କେନ୍ଦୁ, ବର, ତେନ୍ତୁଳି ଓ କଇଁଆ କାଠରେ ଏହି ଶଗଡ଼ି ନିର୍ମାଣ କରାଯାଏ । ଆକାର ଏହି ଦାରୁଶଗଡ଼ି ଚାରି ଚକ ବିଶିଷ୍ଟ ହୋଇଥାଏ । ବିଶ୍ୱକର୍ମା ସେବକମାନେ ଏହାକୁ ନିର୍ମାଣ କରିଥାନ୍ତି । ପ୍ରତି ଦରୁଙ୍କ ଲାଗି ଗୋଟିଏ ଲେଖାଏଁ ଶଗଡ଼ି ନିର୍ମାଣ ହୋଇଥାଏ । ଏହି ଶଗଡ଼ିମାନ ବରକାଠରେ ତିଆରି ଚକମାନ ଓ ତେନ୍ତୁଳି କାଠ ନିର୍ମିତ ଦଣ୍ଡାମାନ ଧାରଣ କରିଥାନ୍ତି । ବାକି ଅନ୍ୟାନ୍ୟ ଅଂଶମାନ କେନ୍ଦୁ କାଠାରେ ନିର୍ମାଣ କରାଯାଇଥାଏ । ଏହାର ଚକର କୌଣସି ଅର ନ ଥାଏ । ସେହି ଚକ‌କୁ ଲୁହା କ୍ଲାମ୍ପ ସ‌ହାୟତାରେ ଯୋଡ଼ା ଯାଇଥାଏ । ଶଗଡ଼ି ଦଣ୍ଡାର ଲମ୍ବ ଆଠହାତ ହୋଇଥାଏ । କାର୍ଯ୍ୟମାନ ଦାରୁଙ୍କୁ ଖଣ୍ଡୁଆ ପାଟରେ ଗୁଡ଼ାଇ ଶଗଡ଼ିରେ ରଖି ବାନ୍ଧି ଦିଆଯାଏ । ଦାରୁ ପ୍ରାପ୍ତ ହୋଇଥିବା ଶ୍ରୀମନ୍ଦିର ପର୍ଯ୍ୟନ୍ତ ସାଧାରଣ ଜନତା ଓ ଭକ୍ତମାନ ଏହି ଦାରୁଶଗଡ଼ିକୁ ଟାଣି ଟାଣି ନେଇଥାନ୍ତି । ବିଧି ଅନୁସାରେ, ସର୍ବପ୍ରଥମେ ଶ୍ରୀସୁଦର୍ଶନଙ୍କ ଦାରୁ, ତା 'ପରେ କ୍ରମାନ୍ୱୟରେ ବଳଭଦ୍ର, ଦେବୀ ସୁଭଦ୍ରା ଏବଂ ମହାପ୍ରଭୂ ଶ୍ରୀଜଗନ୍ନାଥଙ୍କର ଦାରୁ ଶଗଡ଼ିରେ ଶ୍ରୀକ୍ଷେତ୍ରକୁ ପ୍ରବେଶ କରେ ।
ହୋକାଇଦୋ  , ହେଉଛି ଜାପାନର ଦ୍ୱିତୀୟ ବୃହତ୍ତମ ଦ୍ୱୀପ ଏବଂ ଏଥିରେ ଜାପାନର ବୃହତ୍ତମ ରାଜ୍ଯ ଅବସ୍ଥିତ । ତ୍ସୁଗାରୁ ପ୍ରଣାଳୀ, ହୋକାଇଦୋକୁ ହୋଁଶୁଠାରୁ ଅଲଗା କରିଥାଏ ଏବଂ ଦ୍ୱୀପ ଦ୍ୱୟ ପରସ୍ପର ସହ ଏକ ସାଗରଗର୍ଭୀ ରେଳପଥ - ସେଇକାଁ ଜୁଇଦୋଦ୍ୱାରା ସଂଯୁକ୍ତ ହୋଇଛି । ସାପ୍ପୋରୋ-ଶୀ ହେଉଛି ହୋକାଇଦୋର ବୃହତ୍ତମ ସହର ତଥା ଏହାର ରାଜଧାନୀ । ଏହା ମଧ୍ଯ ହୋକାଇଦୋର ଏକମାତ୍ର ଆଦେଶ ନିର୍ଦ୍ଦେଶିତ ସହର । ଋଷିଆଦ୍ୱାରା ପ୍ରଶାସିତ ସାଖାଲିଁ, ହୋକାଇଦୋରୁ ୪୩ କି.ମି. ଦୂରରେ ଉତ୍ତର ଆଡକୁ ଅବସ୍ଥିତ ଏବଂ କୁରିଲ୍ ଦ୍ୱୀପପୁଞ୍ଜ ଏହାର ପୂର୍ବ ଓ ଐଶାନ୍ୟ ଦିଗରେ ଅବସ୍ଥିତ । କୁରିଲ୍ ଦ୍ୱୀପପୁଞ୍ଜର ଦକ୍ଷିଣତମ ଚାରୋଟି ଦ୍ୱୀପ ଉପରେ ଜାପାନର ଦାବି ରହିଛି । ପୂର୍ବରେ ହୋକାଇଦୋ, ଏଜୋ, ୟେଜୋ, ୟେସୋ, ତଥା ୟେସ୍ସୋ ଆଦି ନାମରେ ଜଣାଶୁଣା । ଇତିହାସ ପ୍ରାକ୍-ଇତିହାସ ୧୫,୦୦୦ ବର୍ଷ ପୂର୍ବେ ହୋକାଇଦୋରେ ଯୋମୋନ ସଂସ୍କୃତି ଏବଂ ସମ୍ବନ୍ଧିତ ଶୀକାର-ସଂଗ୍ରହ ଜୀବନଶୈଳି, ବିସ୍ତୃତ ଲାଭ କରିଥିଲା । ହୋଁଶୁ ଦ୍ୱୀପର ବିପରୀତ, ଏହି ଯୁଗରେ ହୋକାଇଦୋରେ କୌଣସି ପ୍ରକାରର ଯୁଦ୍ଧ ହୋଇ ନ ଥିଲା । ଆଇନୁ ଆଧ୍ଯାତ୍ମବାଦର ଉତ୍ପତ୍ତି, ପ୍ରାକୃତିକ ଆଲୌକିକ ଶକ୍ତି ଉପରେ ଯୋମୋନମାନଙ୍କ ବିଶ୍ବାସରୁ ହୋଇଥିଲା ବୋଲି ଗ୍ରହଣ କରାଯାଇଛି । ପ୍ରାୟ ୨,୦୦୦ ବର୍ଷ ପୂର୍ବେ, ଏହି ଦ୍ୱୀପଟିରେ ୟାୟୋଇ ଲୋକମାନେ ବସତି ସ୍ଥାପନ କଲେ । ଫଳରେ ଦ୍ୱୀପରେ ରହୁଥିବା ଅନେକ ଲୋକ ଶୀକାର-ସଂଗ୍ରହ ଜୀବନଶୈଳି ତ୍ଯାଗ କରି କୃଷିକାର୍ଯ୍ୟ ଆଡ଼କୁ ମନ ଦେଲେ । ନିହୋଁ ଶୋକୀ, ୭୨୦ ଖ୍ରୀଷ୍ଟାବ୍ଦରେ ସମ୍ପୂର୍ଣ୍ଣ ହେଲା ଏବଂ ଏଥିରେ ହିଁ ହୋକାଇଦୋର ପ୍ରଥମ ଉଲ୍ଲେଖ ଲିପିବଦ୍ଧ ହୋଇଛି । ଏହି ପୁସ୍ତକ ଅନୁସାରେ, ୬୫୮ରୁ ୬୬୦ ମଧ୍ଯରେ ଆବେନୋ ହିରାଫୁ ଏକ ବଡ଼ ନୌବାହିନୀ ଏବଂ ପଦାତିକ ବାହିନୀ ନେଇ ଉତ୍ତର ଆଡକୁ ଗତି କଲେ ଏବଂ ମିଶିହାସେ ଓ ଏମିଶିମାନଙ୍କ ସଂସ୍ପର୍ଶରେ ଆସିଲେ । ସେହି ଯାତ୍ରାରେ ହିରାଫୁ ଏକ ୱାତାରିଶିମା   ବୋଲି ସ୍ଥାନକୁ ଯାଇଥିଲେ, ଯାହାକୁ ହୋକାଇଦୋ ବୋଲି ଚିହ୍ନଟ କରାଯାଇଛି । ଏହି ଘାଟଣାର ବିବରଣୀ ବିଷୟରେ ଅନେକ ଅନୁମାନ କରାଯାଇ ଥାଏ; ଯେପରିକି - ୱାତାରିଶିମାର ବାସ୍ତବ ଅବସ୍ଥିତି, ତଥା ଏଥିରେ ରହୁଥିବା ଏମିଶି ଲୋକମାନେ ବର୍ତ୍ତମାନର ଆଇନୁ ଲୋକମାନଙ୍କର ପୂର୍ବଜ । ନାରା ଓ ହେଈଆଁ କାଳରେ  (୭୧୦-୧୧୮୫), ହୋକାଇଦୋର ଲୋକମାନେ ଦେୱା ପ୍ରାନ୍ତ ସହ ବାଣିଜ୍ଯ ବ୍ଯବସାୟ କରୁଥିଲେ  । ମଧ୍ଯଯୁଗରୁ, ହୋକାଇଦୋର ଲୋକମାନେ ଏଜୋ ନାମରେ ପରିଚିତ ହେଲେ । ଫଳରେ କ୍ରମେ ହୋକାଇଦୋର ନାମ ଏଜୋଚି  ( ; ଏଜୋଭୂମି) ବା ଏଜୋଗାଶିମା  ( ; ଏଜୋ ଦ୍ୱୀପ) ହୋଇଗଲା  । ଏଜୋଲୋକମାନେ ଶୀକାର ଓ ମାଛଧରା ଉପରେ ନିର୍ଭର କରୁଥିଲେ ଏବଂ ଅନ୍ୟ ଜାପାନୀଙ୍କ ସହ ବ୍ଯବସାୟଦ୍ୱାରା ଧାନ ଓ ଲୁହା ପ୍ରାପ୍ତ କଲେ । ନୈରୁକ୍ତଶାସ୍ତ୍ର ବିକାଶ କମିଶନ ସ୍ଥାପନ କରିବା ସମୟରେ ମେଇଜୀ ପ୍ରଶାସନ ଏଜୋଚିର ନାମ ପରିବର୍ତ୍ତନ କରିବା ପାଇଁ ଚାହିଁଲେ । ମାତ୍ସୁଉରା ତାକେଶୀରୋ, କାଇହୋକୁଦୋ   ତଥା ହୋକାଇଦୋ   ଆଦି, ଛଅଟି ପ୍ରସ୍ତାବ ଦାଖଲ କରିଥିଲେ ।
ଡୋରଜୋଲାମାଇଡ, ଏକ ବିକ୍ରୟ ନାମ ଟ୍ରୁସପଟ, ଏକ ଔଷଧ ଯାହା ଗ୍ଲୁକୋମା ସମେତ ଆଖି ଭିତରେ ଥିବା ଉଚ୍ଚ ଚାପର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ । ଔଷଧର ପ୍ରଭାବ ତିନି ଘଣ୍ଟା ମଧ୍ୟରେ ଆରମ୍ଭ ହୁଏ ଏବଂ ଅତି କମରେ ଆଠ ଘଣ୍ଟା ପର୍ଯ୍ୟନ୍ତ ରହିଥାଏ । ଏହା ଡୋରଜୋଲାମାଇଡ୍ / ଟାଇମୋଲୋଲ୍ର ମିଶ୍ରଣ ଭାବରେ ମଧ୍ୟ ଉପଲବ୍ଧ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖି ଅସ୍ୱାଭାବିକତା, ଆଖି ଲାଲ ରଙ୍ଗ, ସ୍ୱାଦ ପରିବର୍ତ୍ତନ ଏବଂ ଅସ୍ପଷ୍ଟ ଦୃଷ୍ଟିଶକ୍ତି ଅନ୍ତର୍ଭୁକ୍ତ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଷ୍ଟିଭେନ୍ ଜନସନ ସିଣ୍ଡ୍ରୋମ ଅନ୍ତର୍ଭୁକ୍ତ । ସଲଫୋନାମାଇଡ ଆଲର୍ଜି ଥିବା ଲୋକଙ୍କର ଡୋରଜୋଲାମାଇଡ ପାଇଁ ଆଲର୍ଜି ହୋଇପାରେ । ଗର୍ଭଧାରଣ କିମ୍ବା ସ୍ତନ୍ୟପାନ କରାଇବା ସମୟରେ ବ୍ୟବହାର ସୁପାରିଶ କରାଯାଏ ନାହିଁ । ଏହା ଏକ କାର୍ବୋନିକ ଆନହାଇଡ୍ରେଜ ଇନହିବିଟର ଏବଂ ଆକ୍ୱିଅସ ହ୍ୟୁମର ଉତ୍ପାଦନ ହ୍ରାସ କରି କାର୍ଯ୍ୟକ୍ଷମ ହୁଏ । ୧୯୯୪ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଡୋରଜୋଲାମାଇଡ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏକ 5 ମିଲିଲିଟର ବୋତଲ ୨୦୧୯ ସୁଦ୍ଧା ମୂଲ୍ୟ ୨ ପାଉଣ୍ଡରୁ କମ୍ ଅଟେ। ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୭.୧୦ ଆମେରିକୀୟ ଡଲାର ଅଟେ। ଯୁକ୍ତରାଷ୍ଟ୍ରରେ ୨୦୧୭ରେ, ଏହା ୨୮୧ତମ ସାଧାରଣତ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଏକ ମିଲିୟନରୁ ଅଧିକ ପ୍ରେସକ୍ରିପସନ୍ ରହିଥିଲା
ପରଦେଶୀ ଚଢ଼େଇ, ୧୯୯୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜ୍ଞାନ ପଟ୍ଟନାୟକ । ଶଙ୍କର କିନାଗୀ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ । ବିଜୟ ମିଶ୍ର କଥାଚିତ୍ରଟିର ସଂଳାପ ରଚନା କରିଥିଲେ ଏବଂ ରବି କିନାଗୀ ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ । ଉତ୍ତମ ମହାନ୍ତି, ସୁଜାତା ଆନନ୍ଦ, ଦୁଃଖିରାମ ସ୍ୱାଇଁ, ମିହିର ଦାସ, ଅଜିତ ଦାସ, ନମ୍ରତା ଦାସ, ହର ପଟ୍ଟନାୟକ, ସୁରେଶ ବଳ, ଅର୍ମିନ୍ତା, ପ୍ରେମାଞ୍ଜନ ପରିଡ଼ା, ନିତ୍ୟାନନ୍ଦ ମିଶ୍ର, ବିନାୟକ ମିଶ୍ର, କେଶବ ରାଉତ, ଜ୍ଞାନ ପଟ୍ଟନାୟକ, ଦେବୁ ବ୍ରହ୍ମା, ସୁମନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଉତ୍ତମ ମହାନ୍ତି ସୁଜାତା ଆନନ୍ଦ ଦୁଃଖିରାମ ସ୍ୱାଇଁ ମିହିର ଦାସ ଅଜିତ ଦାସ ନମ୍ରତା ଦାସ ହର ପଟ୍ଟନାୟକ ସୁରେଶ ବଳ ଅର୍ମିନ୍ତା ପ୍ରେମାଞ୍ଜନ ପରିଡ଼ା ନିତ୍ୟାନନ୍ଦ ମିଶ୍ର ବିନାୟକ ମିଶ୍ର କେଶବ ରାଉତ ଜ୍ଞାନ ପଟ୍ଟନାୟକ ଦେବୁ ବ୍ରହ୍ମା ସୁମନ ମହାରଣା ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ନିମାଇଁ ମହାନ୍ତି ଏବଂ ଅକ୍ଷୟ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସୁବାସ ଦାସ, ଅନୁପମା ଦେଶପାଣ୍ଡେ, କବିତା କ୍ରୀଷ୍ଣମୂର୍ତ୍ତି, ଅନୁରାଧା ପୌଡ଼ୱାଲ, ସାଧନା ସରଗମ, ସୁରେଶ ୱାଡ଼େକର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଗଜପତିମାନେ ଥିଲେ ମଧ୍ୟ ଯୁଗୀୟ ହିନ୍ଦୁ ଶାସକ ବଂଶ ଯାହା କଳିଙ୍ଗ  (ବର୍ତ୍ତମାନ ଓଡ଼ିଶା), ଆନ୍ଧ୍ର ପ୍ରଦେଶ ଓ ପଶ୍ଚିମ ବଙ୍ଗ ର ବୃହତ ଅଞ୍ଚଳ, ମଧ୍ୟ ପ୍ରଦେଶର ପୂର୍ବ ଓ ମଧ୍ୟ ଭାଗ ଏବଂ ଝାରଖଣ୍ଡ ଉପରେ ନିଜର ସାମ୍ରାଜ୍ୟ ବିସ୍ତାର କରିଥିଲେ  । ଗଜପତି ସାମ୍ରାଜ୍ୟ ୧୪୩୪ ଖ୍ରୀଷ୍ଟାବ୍ଦ ରେ କପିଳେନ୍ଦ୍ର ଦେବ  (୧୪୩୪ - ୬୬)ଙ୍କଦ୍ୱାରା ପ୍ରତିଷ୍ଠା ହୋଇଥିଲା  । କପିଳେନ୍ଦ୍ର ଦେବ, ଗଜପତି ବଂଶର ପ୍ରଥମ ସମ୍ରାଟଙ୍କ ଗୌରବମୟ ଶାସନ କାଳରେ କଳିଙ୍ଗ-ଉତ୍କଳ ରାଜ୍ୟର ସର୍ବାଙ୍ଗୀନ ବିସ୍ତାର ହୋଇଥିଲା । ଏହି ବଂଶର ଅନ୍ୟ ପ୍ରଭାବଶାଳୀ ଶାସକମାନେ ହେଲେ ପୁରୁଷୋତ୍ତମ ଦେବ  (୧୪୬୬-୧୪୯୭) ଏବଂ ପ୍ରତାପରୁଦ୍ର ଦେବ  ୧୪୯୭-୧୫୪୦  । ଏହାର ଶେଷ ଶାସକ ଥିଲେ କଖାରୁଆ ଦେବ, ଯେ କି ଗୋବିନ୍ଦ ବିଦ୍ୟାଧରଦ୍ୱାରା ୧୫୪୧ ରେ ବଦ୍ଧ ହୋଇଥିଲେ। ଗୋବିନ୍ଦ ବିଦ୍ୟାଧର ଥିଲେ ଭୋଇ ବଂଶର ସ୍ଥାପକ । ଗଜର ଅର୍ଥ ହାତୀ ଓ ପତି ଅର୍ଥ ଅଧିକାରୀ । ଗଜପତିର ଅର୍ଥ ରାଜା ଯେ କି ହାତୀ ସେନାର ଅଧିକାରୀ । ଇତିହାସ ଗଙ୍ଗବଂଶୀ ଶାସକମାନେ କଳିଙ୍ଗ ଅଞ୍ଚଳକୁ ନିଜ ଶାସନାଧୀନ ରଖିଥିଲେ। ପୂର୍ବ ବଙ୍ଗବଂଶୀୟ ଶାସକମାନେ କଳିଙ୍ଗନଗର  (ଶ୍ରୀକାକୁଲମ, ଆନ୍ଧ୍ର ପ୍ରଦେଶ ନିକଟ ବର୍ତ୍ତୀ ମୁଖଲିଙ୍ଗମ )ଠାରେ ନିଜକୁ ସ୍ଥାପିତ କରି କଳିଙ୍ଗ ଉପରେ ଶାସନ କରୁଥିଲେ । ସେମାନେ ଦ୍ୱାଦଶ ଶତାବ୍ଦୀରେ ପୁରୀକୁ ନିଜ ରାଜଧାନୀ ସ୍ଥାନାନ୍ତରିତ କରିଥିଲେ। ରାଜା ଚୋଡ ଗଙ୍ଗ ଦେବ ପୁରୀ ଜଗନ୍ନାଥ ମନ୍ଦିରର ନବନିର୍ମାଣ କାର୍ଯ୍ୟ କରାଇଥିଲେ, ରାଜା ମଧ୍ୟ ଆଚାର୍ଯ୍ୟ ରାମାନୁଜଙ୍କଦ୍ୱାରା ଖୁବ ପ୍ରଭାବିତ ଥିଲେ। ରାଜା ନରସିଂହ ଦେବ କୋଣାର୍କଠାରେ ଥିବା ସୂର୍ଯ୍ୟ ମନ୍ଦିରର ନିର୍ମାଣ କରାଇଥିଲେ। ଗଜପତିମାନେ ଗଙ୍ଗ ବଂଶୀଙ୍କ ପରେ ଓଡ଼ିଶାର ଶାସନ ଭାର ସମ୍ଭାଳି ଥିଲେ। କୋଲ୍ଲେରୁ ହ୍ରଦରୁ ମିଳିଥିବା ପଲ୍ଲବ ବଂଶ ର ତାମ୍ର ଲିପି ରୁ ଗଜପତି ରାଜା ଲାଙ୍ଗୁଳା ନରସିଂହ ଦେବଙ୍କ ବିଷୟରେ ଜାଣିବାକୁ ମିଳେ। କିମ୍ବଦନ୍ତୀ ଅନୁସାରେ କୋଲ୍ଲେଟି କୋଟଠାରେ ଅବସ୍ଥିତ ଥିଲା ଗଜପତି ଦୁର୍ଗ ଯାହା ଓଡ଼ିଆ ସୈନ୍ୟମାନଙ୍କୁ ସୁରକ୍ଷା ଦେବାରେ ସହାୟକ ହେଉଥିଲା। ଶତ୍ରୁମାନେ ଏକ ନାଳୀର ଖୋଦନ କରିଥିଲେ ଯାହାକି ହ୍ରଦର ପାଣିକୁ ନିଷ୍କାସିତ କରିଥିଲା ଯାହା ଫଳରେ ଶତ୍ରୁ ଏହି ଦୁର୍ଗ ଉପରେ ଆକ୍ରମଣ କରିବାରେ ସକ୍ଷମ ହୋଇଥିଲେ।
ତାରିକେରେ, ଚିକମାଗାଲୁର ଏକ ଭାରତୀୟ ସହର ପଞ୍ଚାୟତ   ଅଟେ । ଏହା କର୍ଣ୍ଣାଟକର ଚିକ୍ମଗଲୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ତାରିକେରେ, ଚିକମାଗାଲୁର ୧୩.୭୦୫୬ ଉତ୍ତର ଅକ୍ଷାଂଶ ଓ ୭୫.୮୧୪୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୫୦୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ତାରିକେରେ, ଚିକମାଗାଲୁର ସହରର ମୋଟ ଜନସଂଖ୍ୟା ୩୪୦୭୩ ଅଟେ । ସେଥି ମଧ୍ୟରୁ ୫୦.୮୧% ଜଣ ପରୁଷ ହୋଇଥିବା ବେଳେ ୪୯.୧୯% ଜଣ ନାରୀ ଅଟନ୍ତି । ତାରିକେରେ, ଚିକମାଗାଲୁରର ସାକ୍ଷରତା ହାର ୬୭.୮୫% ଅଟେ । ଏହା ଜାତୀୟ ହାରଠାରୁ ୩.୦୧% ପ୍ରତିଶତ କମ ଅଟେ । ସେଥିରୁ ୩୭.୧୮% ପ୍ରତିଶତ ପୁରୁଷ ଓ ୩୦.୬୭% ନାରୀ ଅଟନ୍ତି । ୧୧.୩୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ତାରିକେରେ, ଚିକମାଗାଲୁରର ସରକାରୀ ଭାଷା ଅଟେ ।
ପଙ୍କଜ ଉଧାସ ୧୭ ମେ ୧୯୫୧   ୨୬ ଫେବୃଆରୀ ୨୦୨୪  ଜଣେ ଭାରତୀୟ ଗଜଲ ଓ ପ୍ରଚ୍ଛଦପଟ୍ଟ ଗାୟକ ଥିଲେ । ୧୯୮୦ ମସିହାରେ ତାଙ୍କର ପ୍ରଥମ ଗଜଲ ଆଲବମ ଆହଟ ରିଲିଜ ହୋଇଥିଲା । ୧୯୮୧ ମସିହାରେ ମୁକରର, ୧୯୮୨ ମସିହାରେ ତରନ୍ନୁମ, ୧୯୮୩ରେ ମେହଫିଲ, ୧୯୮୪ରେ ପଙ୍କଜ ଉଧାସ ଲାଇଭ ଆଟ ରୟାଲ ଆଲବର୍ଟ ହଲ, ୧୯୮୫ରେ ନାୟାବ, ୧୯୮୬ରେ ଆଫ୍ରିନ ଆଦି ଆଲବମ ରିଲିଜ ହୋଇ ସେ ଅନେକ ଲୋକପ୍ରିୟତା ହାସଲ କରିଥିଲେ । ୧୯୮୬ ମସିହାରେ ନିର୍ଦ୍ଦେଶକ ମହେଶ ଭଟ୍ଟ ତାଙ୍କୁ ଚଳଚ୍ଚିତ୍ର ନାମରେ ଚିଠି ଆଇ ହେ ନାମ ଗୀତ ଗାଇବାକୁ ଦେଇଥିଲେ । ଏହି ଗୀତଟି ଅତ୍ୟନ୍ତ ଲୋକପ୍ରିୟ ହୋଇଥିଲା । ଏହାପରେ ସେ ଅନେକ ଚଳଚ୍ଚିତ୍ରରେ ପ୍ରଚ୍ଛଦପଟ୍ଟ ଗାୟକ ଭାବରେ ମଧ୍ୟ ନିଜ କଣ୍ଠଦାନ କରିଥିଲେ । ୨୦୦୬ ମସିହାରେ ସେ ପଦ୍ମଶ୍ରୀ ସମ୍ମାନରେ ସମ୍ମାନୀତ ହୋଇଥିଲେ । ତାଙ୍କର ଦୁଇ ଭାଇ ନିର୍ମଳ ଉଧାସ ଓ ମନୋହର ଉଧାସ ମଧ୍ୟ କଣ୍ଠଶିଳ୍ପୀ ।
ପ୍ରସନ୍ନ କୁମାର ପାଟ୍ଟଶାଣୀ  (ଜନ୍ମ ୨୭ ଏପ୍ରିଲ ୧୯୪୬) ଜଣେ ଓକିଲ, ଦାର୍ଶନିକ, କବି ଓ ଭାରତର ୧୫ତମ ଲୋକ ସଭାର ସାଂସଦ  । ସେ ଓଡ଼ିଶାର ଭୁବନେଶ୍ୱର ଲୋକ ସଭା ନିର୍ବାଚନ ମଣ୍ଡଳୀର ପ୍ରତିନିଧିତ୍ୱ କରନ୍ତି ଓ ବିଜୁ ଜନତା ଦଳର ଉପସଭାପତି ଓ ଗଠନକାରୀ ସଭ୍ୟ ।
ଜାଜ ସାଧାରଣତଃ ଗୋଟିଏ ଜାଗାରେ/ଘରେ ପରସ୍ପର ସହ ସମ୍ପର୍କ ଥିବା କିଛି ଲୋକ ରହିଥାନ୍ତି ଏବଂ ସେମାନଙ୍କୁ ନେଇ ପରିବାର ଗଢାଯାଇଥାଏ ।
ରାମାନି ଆମ୍ମାଲ   :        ; ୧୯୫୪ - ୪ ଅପ୍ରେଲ ୨୦୨୩  ଜଣେ ତାମିଲ ଲୋକଗୀତ ଗାୟିକା ଥିଲେ, ଯିଏକି ତାଙ୍କ ଷ୍ଟେଜ୍ ନାମ ରକ୍‌ଷ୍ଟାର୍ ରାମାନି ଆମ୍ମାଲ ଭାବରେ ମଧ୍ୟ ଜଣାଶୁଣା । ୨୦୧୭ ମସିହାର ସେ ଜୀ ତାମିଲରେ ପ୍ରସାରିତ ସଙ୍ଗୀତ ଭିତ୍ତିକ ରିଆଲିଟି ଶୋ ସାରେ ଗା ମା ପା ସିନିଅର୍‌ସ୍ରେ ଅଂଶଗ୍ରହଣ କରିବା ପରେ ଲୋକଲୋଚନକୁ ଆସିଥିଲେ । ଏହି କାର୍ଯ୍ୟକ୍ରମରେ ତାଙ୍କୁ ବିଚାରପତିମାନେ  'ରକଷ୍ଟାର୍'  ଭାବରେ ଭୂଷିତ କରାଇଥିଲେ । ୨୦୦୪ ମସିହାରେ ସେ କାଦଲ କଥାଚିତ୍ରରେ ପ୍ରଚ୍ଛଦପଟ ଗାୟିକା ଭାବରେ କାର୍ଯ୍ୟ କରିଥିଲେ । ଜୀବନୀ ରାମାନି ଆମ୍ମାଲ ଏକ ମଧ୍ୟବିତ୍ତ ପରିବାରରେ ଜନ୍ମଗ୍ରହଣ କରିଥିଲେ ଏବଂ ପାରିବାରିକ ପୃଷ୍ଠଭୂମି ଯୋଗୁଁ ସେ ଅଧିକ ପଢ଼ିପାରିନଥିଲେ । ଅଭିନେତା ତଥା ରାଜନେତା ଏମ. ଜି. ରାମଚନ୍ଦ୍ରନଙ୍କଠାରୁ ଅନୁପ୍ରାଣିତ ହୋଇ ସଙ୍ଗୀତ ଶିକ୍ଷା ଗ୍ରହଣ କରିଥିଲେ । ଅଳ୍ପ ବୟସରୁ ସେ ସଙ୍ଗୀତ ପ୍ରତି ଆକର୍ଷିତ ହୋଇଥିଲେ, ମାତ୍ର ଆର୍ଥିକ ଅନଗ୍ରସରତା ପାଇଁ ଅନ୍ୟର ଘରେ କାମ କରି ଜୀବନଯାପନ କରୁଥିଲେ । ସେ ବିବାହ ତଥା ଅନ୍ୟାନ୍ୟ କାର୍ଯ୍ୟକ୍ରମରେ ଗୀତ ଗାଉଥିଲେ । କଥାଚିତ୍ରରେ ଗୀତ ଗାଇବା ପୂର୍ବରୁ ସେ ମୁଖ୍ୟତଃ ଜଣେ ଚାକରାଣୀ ଭାବରେ କାର୍ଯ୍ୟ କରୁଥିଲେ । ୨୦୦୪ ମସିହାରେ ତାମିଲ୍ ରୋମାଣ୍ଟିକ ଡ୍ରାମା ଫିଲ୍ମ କାଦଲରେ ସେ ଜଣେ ପ୍ରଚ୍ଛଦପଟ ଗାୟିକା ଭାବରେ ଗୀତ ଗାଇଥିଲେ । ଏହାପରେ ସେ କଥାବରାୟଣ  (୨୦୦୮), ଥେନାଭାଟୁ  (୨୦୦୮) ଏବଂ ହରିଦାସ  (୨୦୧୩) ଭଳି କଥାଚିତ୍ରରେ ଗୀତ ଗାଇଥିଲେ  । ଅଧିକ କଥାଚିତ୍ରରେ ଗୀତ ଗାଇବାର ସୁଯୋଗ ନ ମିଳିବାରୁ ସେ ପୁଣିଥରେ ଅନ୍ୟର ଘରେ କାମ କରି ଜୀବନ ଯାପନ କରୁଥିଲେ । ୨୦୧୭ ମସିହାରେ, ୬୩ ବର୍ଷ ବୟସରେ, ସେ ଦୂରଦର୍ଶନ ରିଆଲିଟି ଶୋ 'ରେ କାମ କରିଥିଲେ । ଜୀ ତାମିଲରେ ପ୍ରସାରିତ ସଙ୍ଗୀତ ଭିତ୍ତିକ ଧାରାବାହିକ ସାରେ ଗା ମା ପା ସିନିଅର୍‌ସ୍ରେ ସେ ଅଂଶଗ୍ରହଣ କରିଥିଲେ । ଏହି କାର୍ଯ୍ୟକ୍ରମର ଶ୍ରେଷ୍ଠ ଦଶଜଣଙ୍କ ମଧ୍ୟରୁ ସେ ଜଣେ ଥିଲେ ଏବଂ ଅପ୍ରେଲ ୨୦୧୮ରେ ସେ ଏହି କାର୍ଯ୍ୟକ୍ରମର ପ୍ରଥମ ରନର୍‌ଅପ୍ ହୋଇଥିଲେ । ଏହି କାର୍ଯ୍ୟକ୍ରମ ପରେ ଜଣେ ପ୍ରଚ୍ଛଦପଟ ଗାୟିକା ଭାବରେ ଜୁଙ୍ଗା  (୨୦୧୮), ସାଣ୍ଡାକୋଜି ୨  (୨୦୧୮), କପ୍ପାନ  (୨୦୧୯), ଏବଂ ନେଞ୍ଜାମୁଣ୍ଡୁ ନର୍ମାୟୁଣ୍ଡୁ ଓଡୁ ରାଜା  (୨୦୧୯) ଆଦିରେ ଗାଇଥିଲେ  । ୨୦୧୮ ମସିହାରେ ସେ ଦୂରଦର୍ଶନ ଧାରାବାହିକ ୟାରାଦି ନୀ ମୋହିନୀରେ ଏକ ସ୍ୱତନ୍ତ୍ର ଭୂମିକାରେ କାମ କରିଥିଲେ । ମୃତ୍ୟୁ ୨୦୨୩ ମସିହାର ଅପ୍ରେଲ ୪ ତାରିଖରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୬୯ ବର୍ଷ ବୟସ ହୋଇଥିଲା ।
ବସନ୍ତ ରାସ, ୧୯୮୪ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଗୁରୁ ଦାସ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ବଂଶୀଧର ପଣ୍ଡା ଏବଂ ଗୁରୁ ଦାସ । ବିଜୟୀନି ମିଶ୍ର, ସଂଯୁକ୍ତା ପାଣିଗ୍ରାହୀ, ବିଥିକା, ସଂଘମିତ୍ରା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବିଜୟୀନି ମିଶ୍ର ସଂଯୁକ୍ତା ପାଣିଗ୍ରାହୀ ବିଥିକା ସଂଘମିତ୍ରା ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବାଳକୃଷ୍ଣ ଦାସ ।
ସୁନ୍ଦରଗଡ଼ର ସଲମାନ୍ ଖାନ୍, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ରଜ ସମୟରେ ମୁକ୍ତିଲାଭ କରିଥିଲା । ତରଙ୍ଗ ସିନେ ପ୍ରଡକ୍ସନ ନିର୍ମାଣ କରିଥିଲା ଏହି କଥାଚିତ୍ରଟି । ରଣଜିତ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଅଶୋକ ପତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ମହାନ୍ତି ଏବଂ ନବାଗତା ଅଭିନେତ୍ରୀ ଦିବ୍ୟା ମହାନ୍ତି । ଅଭିନେତ୍ରୀ ଦିବ୍ୟା ପୂର୍ବରୁ ତରଙ୍ଗ ଟିଭିରେ ଜୟ ମା ଲକ୍ଷ୍ମୀ ଧାରାବାହିକରେ ମାଆ ଲକ୍ଷ୍ମୀଙ୍କ ଭୂମିରେ ଅଭିନୟ କରିଥିଲେ ଏବଂ ପରେ ଦକ୍ଷିଣ ଭାରତୀୟ କଥାଚିତ୍ର ଓ ଧାରାବାହିକରେ ଅଭିନୟ କରିଥିଲେ । ବବି ମିଶ୍ର, ପପୁ ପମ ପମ, ମିହିର ଦାସ, ଉଷସୀ ମିଶ୍ର ସାତ୍ୟକି ମିଶ୍ର, ପୁଷ୍ପା ପଣ୍ଡା, କାଳିଆ, ତ୍ରିଭୁବନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟିକୁ ସେନ୍‌ସର୍ ବୋର୍ଡ଼ ତରଫରୁ  'ୟୁ'  ମାନ୍ୟତା ପ୍ରଦାନ କରାଯାଇଥିଲା । ଅଭିନୟ ବାବୁଶାନ୍ ଦିବ୍ୟା ମହାନ୍ତି ବବି ମିଶ୍ର - ନାୟକ ମର୍ଦରାଜ ପପୁ ପମ ପମ ମିହିର ଦାସ ଉଷସୀ ମିଶ୍ର ପୁଷ୍ପା ପଣ୍ଡା ସାତ୍ୟକି ମିଶ୍ର କ୍ରିଷ୍ଣା କର - ପ୍ରଳୟ ମର୍ଦ୍ଦରାଜ କାଳିଆ ତ୍ରିଭୁବନ ପଣ୍ଡା ଅନନ୍ତ ଆଚାର୍ଯ୍ୟ ଶୁଭ୍ରାଂଶୁ ନାୟକ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ବିଶ୍ୱଜିତ, ସତ୍ୟଜିତ ପ୍ରଧାନ, ଅମ୍ରିତା, ରଶ୍ମିତା, ସରୋଜ ପ୍ରଧାନ, ଜାଗୃତି ମିଶ୍ର, ତାରିକ୍ ଅଜିଜ୍, ପାମେଲା ଜୈନ, ସୋୟମ୍ ପାଢ଼ୀ, ସୋହିନୀ ମିଶ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଏହି ଲେଖାଟି ଭାରତ ସରକାରଙ୍କର ରକ୍ଷା ମନ୍ତ୍ରଣାଳୟ ଅନ୍ତର୍ଗତ ରକ୍ଷା ଅନୁସନ୍ଧାନ ଓ ବିକାଶ ବିଭାଗ ବାବଦରେ ପରିଚୟ ରକ୍ଷା ଅନୁସନ୍ଧାନ ଓ ବିକାଶ ବିଭାଗ ଭାରତ ସରକାରଙ୍କର ରକ୍ଷା ମନ୍ତ୍ରଣାଳୟ ଅନ୍ତର୍ଗତ ଏକ ବିଭାଗ। ସ୍ଥାପନା କାର୍ଯ୍ୟ ରକ୍ଷା ଅନୁସନ୍ଧାନ ଓ ବିକାଶ ବିଭାଗର ସଚୀବ ହେଉଛନ୍ତି ରକ୍ଷା ମନ୍ତ୍ରୀଙ୍କର ବୈଜ୍ଞାନିକ ପରାମର୍ଶଦାତା ଯିଏ ଏଇ ବିଭାଗର ପ୍ରଶାସନିକ ମୁଖ୍ୟ। ସେନାବାହିନୀର ଆବଶ୍ୟକତା ଅନୁସାରେ ଉପକରଣ ଓ ଅସ୍ତ୍ର-ଶସ୍ତ୍ରର ଆଧୁନିକିକରଣ ପାଇଁ ଅନୁସନ୍ଧାନ, ଡିଜାଇନ ଓ ବିକାଶ ତଥା ଯୋଜନା ତିଆରି କରିବା ଓ ବୈଜ୍ଞାନିକ ଦିଗରୁ ସରକାରଙ୍କୁ ପରାମର୍ଶ ଦେବା ହେଉଛି ଏଇ ବିଭାଗର କାମ।
ଭାରତୀୟ ଅନ୍ତରୀକ୍ଷ ଅନୁସନ୍ଧାନ ସଂଗଠନ  (ଇସ୍ରୋ) ଦେଶର ତୃତୀୟ ଦିଗବାରେଣୀ ଉପଗ୍ରହ ଭାରତୀୟ ଆଂଚଳିକ ଦିଗବାରେଣୀ ଉପଗ୍ରହ ବ୍ୟବସ୍ଥା- ଆଇଆର୍‌ଏନ୍‌ଏସ୍‌ଏସ୍-୧ସିକୁ ଆନ୍ଧ୍ରପ୍ରଦେଶସ୍ଥିତ ଶ୍ରୀହରିକୋଟା ସତୀଶ ଧାବନ ଅନ୍ତରୀକ୍ଷ କେନ୍ଦ୍ରରୁ ଧ୍ରୁବୀୟ ଉତ୍‌କ୍ଷେପଣ ଯାନ ପୋଲାର୍ ସାଟେଲାଇଟ୍ ଭେହିକିଲ୍ ପିଏସ୍‌ଏଲ୍‌ଭି  ସି -୨୬ଦ୍ୱାରା ୧୩ ଅକ୍ଟୋବର ୨୦୧୪ରେ ଉତ୍‌କ୍ଷେପଣ କରିଛନ୍ତି । ଏହି ସାଟେଲାଇଟ୍ ପ୍ରକ୍ଷେପଣର ୨୦ ମିନିଟ୍ ପରେ ସଫଳତା ପୁର୍ବକ ନିର୍ଦ୍ଦିଷ୍ଟ କକ୍ଷ ପଥରେ ଅବସ୍ଥାପିତ କରାଯାଇଛି । ଏହି ଉପଗ୍ରହର ଓଜନ ୧୪୨୫.୪ କିଗ୍ରା ଏବଂ ଏହାର କାର୍ଯ୍ୟକାଳ ଦଶବର୍ଷ । ଏହି ଉପଗ୍ରହ ଆଇଆର୍‌ଏନ୍‌ଏସ୍‌ଏସ୍ ସିରିଜ୍ ମଧ୍ୟରୁ ତୃତୀୟ ଅଟେ । ଇସ୍ରୋ ଏହି ଉପଗ୍ରହକୁ ୧୭.୮୩ ଡିଗ୍ରୀ ଝୁଲାଇବା ସହ ପୃଥିବୀଠାରୁ ସବୁଠାରୁ କମ୍ ଦୂରତା ୨୮୪ କିମି ତଥା ସର୍ବାଧିକ ଦୂରତା ୨୦,୬୫୦ କିମି ଭୂପୃଷ୍ଠ ପ୍ରେରଣ ସମନ୍ୱୟ କକ୍ଷ  (ସବ୍ ଜିଟିଓ)ରେ ସ୍ଥାପନ କରିଛନ୍ତି  । ଭାରତ ଇଣ୍ଡିଆନ୍ ରେଜିଓନାଲ୍ ନେଭିଗେସନ୍ ସାଟେଲାଇଟ୍ ସିଷ୍ଟମ୍ ସିରିଜ୍‌ର ପ୍ରଥମ ଆଇଆର୍‌ଏନ୍‌ଏସ୍‌ଏସ୍-୧ଏ ଏବଂ ଦ୍ୱିତୀୟ ଆଇଆର୍‌ଏନ୍‌ଏସ୍‌ଏସ୍-୧ବି ଯଥାକ୍ରମେ ୧ ଜୁଲାଇ ୨୦୧୩ ଏବଂ ୪ ଏପ୍ରିଲ୍ ୨୦୧୪ରେ ଶ୍ରୀହରିକୋଟାରୁ ଉତ୍‌କ୍ଷେପଣ କରିଥିଲା । ଆଇଆର୍‌ଏନ୍‌ଏସ୍‌ଏସ୍ ସିଷ୍ଟମରେ ଅନ୍ତତଃ ସାତଟି ଉପଗ୍ରହ ସାମିଲ୍ ହେବାକୁ ଅଛି ଏବଂ ଏଥିରେ ୨୦୧୫ ମସିହା ସୁଦ୍ଧା ୧୪୨୦ କୋଟି ଟଙ୍କା ଖର୍ଚ୍ଚ ହେବାକୁ ଲକ୍ଷ୍ୟ ଅଛି । ଏହାକୁ ମିଶାଇ ସପ୍ତମ ଥର ଯେଉଁଥିରେ ଇସ୍ରୋ ନିଜ ଅଭିଯାନ ପାଇଁ ପିଏସ୍ଏଲ୍‌ଭିର ଏକ୍ସ୍‌ଏଲ୍ ସଂସ୍କରଣ ଉପଯୋଗ ହୋଇଥିଲା ଆଇଆର୍‌ଏନ୍‌ଏସ୍‌ଏସ୍-୧ସି ସହ ପିଏସ୍ଏଲ୍‌ଭିକୁ ପ୍ରକୃତରେ ଅକ୍ଟୋବର ୧୦ରେ ପ୍ରକ୍ଷେପଣ ହେବାକୁ ଥିଲା କିଣୁ କିଛି ଯାନ୍ତ୍ରିକ ତୃଟି ସକାଶେ ଏହାର ପ୍ରକ୍ଷେପଣ ସ୍ଥଗିତ ରଖାଯାଇଥିଲା । ପୂର୍ଣ୍ଣରୂପେ ବିକଶିତ ଆଇଆର୍‌ଏନ୍‌ଏସ୍‌ଏସ୍-୧କୁ ଭୂପୃଷ୍ଠ ଉପରେ ୩୬,୦୦୦ କିମି ଭୂପୃଷ୍ଠ ସ୍ଥିତିକ କକ୍ଷରେ ୪ଟି ତଥା ଅନ୍ୟ ୩ଟି ଜିଓ ସ୍ଥିତିକ କକ୍ଷରେ ଅବସ୍ଥାପିତ ହେବେ । ନାଭିଗେସନ୍ ସିଷ୍ଟମ୍ଦ୍ୱାରା ଦୁଇ ପ୍ରକାର ସେବା ପ୍ରାପ୍ତ ହୋଇଥାଏ ଯଥା ଷ୍ଟାଣ୍ଡାର୍ଡ ଅବସ୍ଥିତି ସେବା ଯାହା ସମସ୍ତଙ୍କଦ୍ୱାରା ଉପଯୋଗ ହୁଏ ଏବଂ ନିଷିଧ ଅବସ୍ଥିତି ସେବା ଯାହା ଅଧିକୃତ ଉପଯୋଗକାରୀଙ୍କୁ ମିଳିଥାଏ ।
ପ୍ରିୟାର ପ୍ରି-ୱେଡିଂ ଲଭ୍‌ଷ୍ଟୋରୀ ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଞ୍ଜିବ ଦ୍ୱିବେଦୀ । ଭରଦ୍ୱାଜ ପଣ୍ଡା ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ରାଜେନ୍ଦ୍ର ମହାନ୍ତ । ସଙ୍ଗୀତକାର ବିଭୂତି ଭୂଷଣ ଗଡ଼ନାୟକ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ଭବ ମାନସିଂହ, ଅଙ୍କିତ କୁମାର ଓ ତୃପ୍ତି ମିରାମ୍ବିକା । ମହିମା ଦାଶ, ଆକାଶ ଓ ପ୍ରସନ୍ନଜିତ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୩୦ ଅପ୍ରେଲ ୨୦୨୩ରେ ତରଙ୍ଗ ଟିଭି ଓ ତରଙ୍ଗ ପ୍ଲସରେ ମୁକ୍ତିଲାଭ କରିଥିଲା । ଅଭିନୟ ସମ୍ଭବ ମାନସିଂହ ଅଙ୍କିତ କୁମାର ତୃପ୍ତି ମିରାମ୍ବିକା ମହିମା ଦାଶ ଆକାଶ ପ୍ରସନ୍ନଜିତ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଭୂତି ଭୂଷଣ ଗଡ଼ନାୟକ । ନିର୍ମଳ ନାୟକ, ଦେବୀଦତ୍ତ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ମୁଖଲିଙ୍ଗମ, ଭାରତୀୟ ରାଜ୍ୟ ଆନ୍ଧ୍ରପ୍ରଦେଶର ଶ୍ରୀକାକୁଲମ ଜିଲ୍ଲାର ଜଳମାରୁ ମଣ୍ଡଳର ଏକ ଗ୍ରାମପଞ୍ଚାୟତ ଅଟେ । ଭୌଗୋଳିକ ସ୍ଥିତି ମୁଖଲିଙ୍ଗମର ଅବସ୍ଥିତି 18.5943  83.9635    / 18.5943; 83.9635 ଠାରେ .ଏହାର ହାର ହଋ ପତ୍ତନ 92 ଫୁଟ । ଜନସଂଖ୍ୟା 2011 ମସିହା ଜନଗଣନା ଅନୁସାରେ ମୁଖଲିଙ୍ଗମର ଜନସଂଖ୍ୟା 837 ତୀ ପରିବାର ଥାଇ 3,022 ଥିଲା । ଏଠି ମଧ୍ୟରୁ ପୁରୁଷ ସଂଖ୍ୟା 1,504 ହେଇଥିବା ବେଳେ ମହିଳା ସଂଖ୍ୟା 1,518 ଥିଲା । 6 ବର୍ଷରୁ କମ ସଂଖ୍ୟା 256 ରହିଥିଲା । ଏଠାରେ ସାକ୍ଷ୍ୟରତା ହାର 63.58% ରହିଥିଲା । : ସଂସ୍କୃତି ଏଠାରେ 8 ତମ ଶତାବ୍ଦୀର ଶିବ ମନ୍ଦିର ଶ୍ରୀମୁଖଲିଙ୍ଗେଶ୍ୱର ରହିଛି । ଏହା ଗଙ୍ଗା ବଂଶୀୟ କାମରଣଭ ଦ୍ୱିତୀୟଙ୍କଦ୍ୱାରା ନିର୍ମିତ ହେଇଥିଲା ।
କାଗଜଡଙ୍ଗା ହେଉଛି କାଗଜରେ ତିଆରି ଏକ ନୌକା । ଏହାକୁ ବିଭିନ୍ନ ପ୍ରକାରର ଆକାର କରା ଯାଇ ପରେ   ନିଆ ଯାଇଥିବା କାଗଜ ଉପରେ ନିର୍ଭର କରେ  । ଏହାକୁ ମୁଖ୍ୟତଃ ପିଲାମାନେ ତିଆରି କରି ନଦୀ ,ନାଳ , ପୋଖରୀ, ଗାଡିଆ ଆଦିରେ ବହୁତ୍ ଆନନ୍ଦରେ ଭସାନ୍ତି। ଏହାକୁ ଅଧିକାଂଶ ସମୟ ପିଲାମାନେ ବର୍ଷା ଦିନ ମାନଙ୍କରେ ତିଆରି କରି ଭସାନ୍ତି ଏବଂ ଗୀତ ମଧ୍ୟ ବୋଲନ୍ତି । ପ୍ରସ୍ତୁତି ପ୍ରଣାଳୀ 1. ପ୍ରଥମେ କାଗଜକୁ ଅଧାରୁ ଫୋଲ୍ଡ କରନ୍ତୁ। 2. କେନ୍ଦ୍ରକୁ ଫୋଲ୍ଡ କରି ତ୍ରିଭୁଜ ଭଳି କରନ୍ତୁ  3. ତଳ ପଶ୍ୱରେ ଥିବା କାଗଜକୁ ଦୁଇ ପାର୍ଶ୍ୱରେ କର୍ଣ୍ଣର୍ସ ଫୋଲ୍ଡ କରନ୍ତୁ  4. ଉଭୟ ପାର୍ଶ୍ୱରେ ଫ୍ଲାପ୍ ଅପ୍ କରନ୍ତୁ  5. ସାଇଡ୍ ଗୁଡିକୁ ପୁଲ୍ କରନ୍ତୁ ଏବଂ ଫ୍ଲାଟ୍ ପ୍ରେସ୍ କରନ୍ତୁ  6. ଫୋଲ୍ଡ୍ ଫ୍ରଣ୍ଟ୍ ଏବଂ ବ୍ୟାକ୍ ଲେୟାର୍ ଅପ୍ କରନ୍ତୁ  7. ପୁଲ୍ ସାଇଡ୍ ବାହାରେ ଏବଂ ଷ୍ଟେପ୍ 5 ପରି ପ୍ରେସ୍ କରନ୍ତୁ  8. ଉପର ତ୍ରିଭୁଜକୁ ଟାଣନ୍ତୁ । 9. ନିଶ୍ଚିତ ହୁଅନ୍ତୁ ଯେ ଡଙ୍ଗାଟି ତଳ ଭାଗରେ ଖୋଲା ଅଛି  11. ତୁମର ଜୀବନ ସଞ୍ଚୟକାରୀଙ୍କୁ ଗ୍ଲୁ ସହିତ ସଂଲଗ୍ନ କର  10. ଡଙ୍ଗାରେ ପେଣ୍ଟ୍ ଷ୍ଟ୍ରିପ୍ସ ଲଗେଇ ପାର
ଫୋମେପିଜୋଲ  (ଇଂରାଜୀ ଭାଷାରେ , ଅନ୍ୟ ନାମ 4- ) ଏକ ଔଷଧ ଯାହା ମେଥାନୋଲ ବିଷକ୍ରିୟା ଓ ଏଥିଲିନ ଗ୍ଲାଇକଲ ବିଷକ୍ରିୟାର ଚିକିତ୍ସାରେ ଦିଆଯାଏ  । ଏହା ଏକ‌କ ଭାବରେ ଦିଆଯାଏ ବା ହେମୋଡାଏଲିସିସ   ସ‌ହିତ ଦିଆଯାଏ । ଏହା ଇଞ୍ଜେକସନ ଆକାରରେ ଶିରାଭ୍ୟନ୍ତରରେ   ଦିଆଯାଏ । ଫୋମେପିଜୋଲର ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ଅଇ, ନିଦ୍ରାଳୁ ଭାବ ଓ ଅସ୍ଥିରତା ଆଦି ଲକ୍ଷଣ ଦେଖାଯାଏ । ଗର୍ଭସ୍ଥ ଶିଶୁପ୍ରତି ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ମେଥାନୋଲ   ଓ ଏଥିଲିନ ଗ୍ଲାଇକୋଲ   ଆଦିକୁ ରାସାୟନିକ ପ୍ରକ୍ରିୟାରେ ଭାଙ୍ଗୁଥିବା ଏଞ୍ଜାଇମକୁ   ଏହି ଔଷଧ ଅବରୋଧ କରିବା ଫଳରେ ବିଷକ୍ରିୟା ହୋଇପାରେନାହିଁ କାରଣ ଏହି ଭଗ୍ନ ପଦାର୍ଥ ବିଷକ୍ରିୟା କରେ । ଫୋମେପିଜୋଲ ଯୁକ୍ତରାଷ୍ଟ୍ର ଆମେରିକାରେ ସନ ୧୯୯୭ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଭାଏଲର ମୂଲ୍ୟ ପ୍ରାୟ୧୦୦୦ ଆମେରିକୀୟ ଡଲାର ।
ସାଇନୁସାଇଟିସ ବା ସାଇନସ ସଂକ୍ରମଣ ବା ରାଇନୋସାଇନୁସାଇଟିସ, ଇଂରାଜୀରେ ବା ବା , ଏକ ରୋଗ ଯେଉଁଥିରେ ସାଇନସର ପ୍ରଦାହ ହୁଏ । ଚିହ୍ନ ଓ ଲକ୍ଷଣ: ସାଧାରଣତଃ ନାକରୁ ବ‌ହଳିଆ ସ୍ରାବ ହୁଏ, ନାକ ବନ୍ଦ ହୋଇଯାଏ ଓ ମୁହଁରେ ଯନ୍ତ୍ରଣା ହୁଏ । ଜ୍ୱର, ମୁଣ୍ଡବଥା, କମ ଘ୍ରାଣଶକ୍ତି ତଣ୍ଟି ଘାଆ ଓ କାଶ ଇତ୍ୟାଦି ଲକ୍ଷଣ ମଧ୍ୟ ପ୍ରକାଶ ପାଏ । ରାତିରେ ଅଧିକ କାଶ ହୁଏ । କ୍ୱଚିତ ଜଟିଳତା ହୁଏ । ଚାରି ସପ୍ତାହରୁ କମ ହୋଇଥିଲେ ଏହାକୁ ଆକ୍ୟୁଟ ରାଇନୋସାଇନୁସାଇଟିସ  (ଏଆରଏସ) ଓ ୧୨ ସପ୍ତାହରୁ ଅଧିକ ହେଲେ କ୍ରନିକ ରାଇନୋସାଇନୁସାଇଟିସ  (ସିଆରଏସ) କୁହାଯାଏ  । ସଂକ୍ରମଣ ବା ଆଲର୍ଜି ବା ବାୟୁ ପ୍ରଦୁଷଣ ଓ ଗଠନ ଅସୁବିଧା ଯୋଗୁ ଏହି ରୋଗ ହୋଇପାରେ । ଭୁତାଣୁ ସଂକ୍ରମଣ ଯୋଗୁ ଅଧିକାଂଶ ରୋଗ ହୁଏ । ରୋଗ ଲକ୍ଷଣ ୧୦ ଦିନରୁ ଅଧିକ ରହିଲେ ବା ଭଲ ହୋଇ ଆସୁଥିବା ବେଳେ ଖରାପ ଦିଗକୁ ଗତି କଲେ ଜୀବାଣୁ ସଂକ୍ରମଣ ଯୋଗୁ ହେବା ସନ୍ଦେହ କରାଯାଏ । ଆଜମା, ସିସ୍ଟିକ ଫାଇବ୍ରୋସିସ ଓ ଇମ୍ମ୍ୟୁନିଟି ଆଭାବ ଥିଲେ ଏହି ରୋଗ ବାରମ୍ବାର ହୁଏ । କୌଣସି ଜଟିଳତା ସନ୍ଦେହ ନ ଥିଲେ ଏକ୍ସ-ରେ କରିବା ଅନାବଶ୍ୟକ । କ୍ରନିକ ରୋଗ କେଶ ସିଟି ସ୍କାନ ବା ସ୍ୱଚକ୍ଷୁରେ ଦର୍ଶନ କରି ନିଧାର୍ଯ୍ୟ କରାଯାଏ । ଉତ୍ତମରୂପେ ହାତ ଧୋଇଲେ, ଧୂମ୍ରପାନ ବର୍ଜନ କଲେ ଓ ଟିକା ନେଲେ ଏହି କେତେକାଂଶରେ ଏହି ରୋଗକୁ ପ୍ରତିରୋଧ କରିହେବ । ଯନ୍ତ୍ରଣା ନିବାରକ ଔଷଧ ଔଷଧ ଯେପରିକି ନାପ୍ରୋକ୍ସେନ, ଆଘ୍ରାଣ ସ୍ଟିରଏଡ ଓ ନାକ ଜଳସେଚନ କରି ଲକ୍ଷଣ ଲାଘବ କରାଯାଏ । ଜଟିଳତା ବିହୀନ ଏଆରଏସ ରୋଗକୁ ଆଣ୍ଟିବାୟୋଟିକ ସ‌ହିତ ବା ବ୍ୟତୀତ ଚିକିତ୍ସା କରାଯାଇପାରିବ । ୭ ଦିନ ଚିକିତ୍ସା ସତ୍ତ୍ୱେ ଉପସମ ନ ହେଲେ ଆଣ୍ଟିବାୟୋଟିକ ଆରମ୍ଭ ବା ପରିବର୍ତ୍ତନ କରାଯାଏ । ପ୍ରଥମ ପସନ୍ଦ ଭାବେ ଆଣ୍ଟିବାୟୋଟି ହେଲା ଆମୋକ୍ସିସିଲିନ ବା ଆମୋକ୍ସିସିଲିନ କ୍ଲାଭୁଲାନେଟ ଦିଆଯାଏ । କ୍ରନିକ ରୋଗ ଥିଲେ ବେଳେବେଳେ ଅପରେଶନ କରାଯାଏ । ସାଇନୁସାଇଟିସ ଏକ ସାଧାରଣ ରୋଗ । ଆମେରିକା ଓ ୟୁରୋପରେ ୧୦ %ରୁ ୩୦ % ଲୋକଙ୍କୁ ଏହି ରୋଗ ହୁଏ । ପୁରୁଷଙ୍କ ଅପେକ୍ଷା ମହିଳାମାନଙ୍କୁ ଏହି ରୋଗ ଅଧିକ ହୁଏ । କ୍ରନିକ ସାଇନୁସାଇଟିସ ପ୍ରାୟ ୧୨.୫ % ଲୋକଙ୍କୁ ହୁଏ । ଏହାର ଚିକିତ୍ସା ନିମନ୍ତେ ଆମେରିକାରେ ବାର୍ଷିକ ୧୧ ବିଲିଅନ ଆମେରିକିୟ ଡଲାର ଖର୍ଚ୍ଚ ହୁଏ ।
ଡିପ ଭେନ ଥ୍ରୋମ୍ବୋସିସ ବା ଡିଭିଟି  ଇଂରାଜୀ ଭାଷାରେ   ଏକ ପ୍ରକାର ରକ୍ତ ଜମାଟ ବନ୍ଧା   ଯାହା ଦେହର ଗଭୀର ଶିରା   ଯେପରିକି ଗୋଡ଼ରେ ହୋଇଥାଏ । ଏହି ଅବସ୍ଥାରେ ଯନ୍ତ୍ରଣା, ଫୁଲା, ଲାଲ ଦେଖାଯିବା ଓ ପ୍ରଭାବିତ ସ୍ଥାନ ଉଷୁମ ଲାଗିବା ଆଦି ଲକ୍ଷଣ ଦେଖାଯାଏ । ପ୍ରାୟ ଅର୍ଦ୍ଧେକ ସଂଖ୍ୟକ କେଶ୍‌ରେ କୌଣସି ଲକ୍ଷଣ ଦେଖାଯାଏନାହିଁ । କେଶ୍ ଜଟିଳ ହେଲେ ଜମାଟ ରକ୍ତ ସଞ୍ଚାଳିତ ହୋଇ ଫୁସଫୁସକୁ ଯାଇ  ପଲ୍‌ମୋନାରି ଏମ୍ବୋଲିଜ୍ମ  କରିପାରେ ଓ ପୋଷ୍ଟ-ଥ୍ରୋମ୍ବୋଟିକ ସିଣ୍ଡ୍ରୋମ  ହୋଇପାରେ । ସାମ୍ପ୍ରତିକ ଅପରେଶନ, କର୍କଟ ରୋଗ, ଆଘାତ, କମ ଚଳପ୍ରଚଳ, ମୋଟାପଣ, ଧୁମ୍ରପାନ  , ହରମୋନାଲ ଜନ୍ମ ନିରୋଧ  , ଗର୍ଭାବସ୍ଥା, ପ୍ରସୂତିପର ସମୟ  , ଆଣ୍ଟଫସଫୋଲିପିଡ ସିଣ୍ଡ୍ରୋମ  , କେତେକ ଜେନେଟିକ ରୋଗ   ଇତ୍ୟାଦି ଥିଲେ ଏହି ରୋଗ ସଙ୍କଟ ସୃଷ୍ଟି ହୋଇପାରେ । ଆଣ୍ଟିଥ୍ରୋମ୍ବିନ ଅଭାବ  , ପ୍ରୋଟିନ ସି ଅଭାବ  , ପ୍ରୋଟିନ ଏସ ଅଭାବ   ଓ ଫ୍ୟାକ୍ଟର ୫ ଲିଡେନ ମ୍ୟୁଟେସନ   ଆଦି ଜେନେଟିକ କାରଣରୁ ମଧ୍ୟ ଏ ରୋଗ ହୋଇପାରେ । ଏହି ରୋଗର କାର୍ଯ୍ୟଧାରା: ଶିରା ମଧ୍ୟରେ ରକ୍ତର ଧୀର ପ୍ରବାହ  , ଅଧିକ ରକ୍ତ ଜମାଟ ପ୍ରବୃତ୍ତି   ଓ ଶିରାର ଅଭ୍ୟନ୍ତରସ୍ଥ ଏଣ୍ଡୋଥେଲିଅମ   ଆଘାତପ୍ରାପ୍ତ ଥିଲେ ଏହି ଅବସ୍ଥା ହୁଏ । କୌଣସି ଲୋକର ଡିଭିଟି ରୋଗ ଥିବା ସନ୍ଦେହ ହେଲେ କ୍ଲିନିକାଲ ପ୍ରେଡିକସନ ରୁଲ   ଯେପରିକି ୱେଲସ ସ୍କୋର   ବ୍ୟବ‌ହାର କରି ଆକଳନ କରାଯାଏ । ଏକ ଡି-ଡାଇମର  ପରୀକ୍ଷା କରି ଏହି ରୋଗ ନଥିବା ଦେଖାଯାଏ ବା ଅନ୍ୟାନ୍ୟ ପରୀକ୍ଷା କରାଯାଏ । ସନ୍ଦେହ ଜ‌ନ‌କ ଶିରାକୁ ଅଲଟ୍ରାସାଉଣ୍ଡ   ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ଡିଭିଟି ଓ ପଲମୋନାରି ଏମ୍ବୋଲିଜ୍ମ ଉଭୟ ଥିଲେ ତାହାକୁ ଭେନସ ଥ୍ରୋମ୍ବୋଏମ୍ବୋଲିଜ୍ମ  ( ବା ) କୁହାଯାଏ  । ଆଣ୍ଟିକୋଆଗୁଲେସନ   ଏହାର ମାନ‌କ ଚିକିତ୍ସା । ଲୋ-ମଲିକ୍ୟୁଲାର-ୱେଟ ହେପାରିନ  ( : - - ), ୱାରଫାରିନ   ବା ଡାଇରେକ୍ଟ ଓରାଲ ଆଣ୍ଟିକୋଆଗୁଲାଣ୍ଟ  ( : ) ଔଷଧ ଦିଆଯାଏ  । ଗ୍ରାଜୁଏଟେଡ କମ୍ପ୍ରେସନ ସ୍ଟକିଙ୍ଗ ବ୍ୟବ‌ହାର କଲେ ପୋଷ୍ଟ-ଥ୍ରୋମ୍ବୋଟିକ ସିଣ୍ଡ୍ରୋମ ସଙ୍କଟ କମିଯାଏ । ପ୍ରତିଷେଧ   ନିମନ୍ତେ ପ୍ରଥମରୁ ପୁନଃପୌନିକ ଚାଲିବା, କାଫ ବ୍ୟାୟାମ, ଆସ୍ପିରିନ, ଆଣ୍ଟିକୋଆଗୁଲାଣ୍ଟ  , ଗ୍ରାଜୁଏଟେଡ କମ୍ପ୍ରେସନ ସ୍ଟକିଙ୍ଗ  , ଇଣ୍ଟରମିଟେଣ୍ଟ ନିଉମାଟିକ କମ୍ପ୍ରେସନ  ( : ) ଇତ୍ୟାଦି ବ୍ୟବ‌ହାର କରାଯାଏ  । ଡିଭିଟି ରୋଗ ହାର ପିଲାରୁ ବୃଦ୍ଧ ବୟସ ପର୍ଯ୍ୟନ୍ତ ବଢ଼ିଚାଲେ, ଯୁବାବସ୍ଥାରେ ବର୍ଷକୁ ପ୍ରତି ଏକ ହଜାରରେ ଜଣକୁ ଆକ୍ରମଣ କରେ । ପ୍ରାୟ ୫% ଲୋକଙ୍କର କୌଣସି ନା କୋଣସି ସମୟରେ ଭିଟିଇ ରୋଗ ହୁଏ ।